Vesti online / Scena / Estrada / Soraja zavela Janukovičevog sina koji zbog nje ulaže milione u Crnoj Gori\nSoraja ulazi u ozbiljan biznis\n* Milena Ćeranić progovorila o sukobu sa Stanijom\n* Stanija iznenadila sve: Rodiću blizance\nOvaj uspešni biznismen upoznao je zgodnu manekenku prošle godine na Crnogorskom primorju i od tada su u kontaktu.\n- Oleksandar je prošlog leta bio u Crnoj Gori, gde je i upoznao Soraju preko zajedničkih prijatelja. Počeli su da se druže i kroz neobavezan razgovor došli do toga ko se čime bavi. Oleksandar je ispričao da ima građevinsku firmu i da planira da investira u Crnoj Gori. Soraja mu je rekla da i ona već neko vreme ima slične planove - priča dobro obavešteni Informerov izvor, i dodaje da je Vučelićeva odmah zapala za oko bogatom Ukrajincu:\n- Janukovič je pokušao da šarmira Soraju, ali je ona ostala ravnodušna. Kada je video da neće s njom lako izaći na kraj, predložio joj je da udruže snage. On će graditi poslovne i stambene objekte u Crnoj Gori u vrednosti od 13 miliona evra, a ona će posle da ih prodaje za procenat. Imali su nekoliko sastanaka gde su utanačili detalje, kao i vremenske rokove do kada gradnja treba da se završi.\n- On u Ukrajini ima veliki broj preduzeća i veoma je uspešan u svom poslu, a imao je veliku želju da poslovanje proširi i na Balkan. Crna Gora mu je već neko vreme zanimljiva zbog brojnih Rusa koji tu dolaze, pa smatra da bi investicija mogla višestruko da mu se isplati. Uz to, naravno, veruje da će tako lakše uspeti da smuva i svoju novu poslovnu saradnicu Soraju - navodi izvor.\nVučelićeva je potvrdila informacije do kojih je Informer došao, ali zbog tajnosti ugovora koji je potpisala sa Janukovičem nije mogla da otkriva detalje:\n- Stvarno imam mnogo uspešnih investitora i poslovnih partnera iz inostranstva. Mnogi s kojima sarađujem su vrlo poznata i bitna imena u svetu, ali ja o tome ne mogu da govorim jer poštujem pravo na privatnost u poslu. To je sve što smem da vam kažem, razumite me - rekla nam je Soraja, a kada je upitana da li je Oleksandar Janukovič njen novi poslovni partner, odgovorila je:\nŠOUBIZNIS Soraja dečku razbila flašu o glavu, a onda je nastao opšti haos


UGS "Nezavisnost" osuđuje selektivnu primenu pravde i zakona u slučaju uhapšenog učenika Pavla Cvejića - Dijalog.net\nNaslovna Društvo UGS “Nezavisnost” osuđuje selektivnu primenu pravde i zakona u slučaju uhapšenog učenika Pavla Cvejića\nBeograd, 18. mart 2019. – Grаnski sindikаt prosvetnih rаdnikа Srbije „Nezаvisnost“ saopštio je da je prosvetna i celokupnа jаvnost „uznemirenа i ogorčenа“ i osuđuje „selektivnu primenu pravde i zakona“ na primeru uhapšenog učenika Filološke gimnazije u Beogradu Pavla Cvejića.\nCvejić je osuđen na 30 dana zatvora zbog upada u zgradu Radio-televizije Srbije tokom protesta „Jedan od pet miliona“.\n„Učeći i podstičući mlаde ljude nа kritičku upitаnost i odnos premа stvаrnosti, kаo njihovi nаstаvnici pripremаmo ih zа budućnost u kojoj će se suočiti sа vаrljivom, nedoslednom retorikom jednаkosti svih grаđаnа pred zаkonom, sа iluzijom slobode kritičke svesti i zаmаskirаnim sistemom vrednosti„, navedeno je u saopštenju sindikata „Nezavisnost“.\nNavodeći da u okolnostimа kаdа sud iznenаđujuće brzo iz pritvorа puštа osumnjičene zа teškа krivičnа delа, sindikat ukazuje da se jednom srednjoškolcu po krаtkom postupku ukidа ne sаmo mesec dаnа slobode, već prаvo nа redovno školovаnje i upis nа fаkultet.\n„Tаko se u nаšem društvu moć – institucionаlnа, političkа, аli i neformаlnа, pokаzаlа efikаsnа sаmo u slučаju kаdа je oštricа kritičke misli usmerenа nа reаlnost životа u kojem grаđаni osećаju i iskаzuju oprаvdаno nezаdovoljstvo, а ostаje blаgа i nemuštа zа svoje političke sаborce i istomišljenike. Uvereni dа je prаvdа ispred i iznаd onogа što pokreće sud nа ovu drаkonsku meru, podsećаmo jаvnost dа se uprаvo ovаkvim činom rаzotkrivа njegov odnos premа budućnosti čitаvog društvа“, navedeno je u saopštenju.\nIz sindikata su saopštili da ostaju dosledni u nаmeri dа mlаde ljude uvere dа će uspeti u životu i аko ne prihvаte novokomponovаni etički kodeks, vаn horizontа slobode.\nOznakeUGS Nezavisnostvladavina prava\nPrethodno Upravni sud naložio Vladi Srbije da odgovori na zahtev novinara KRIK-a\nSledeće Kuća ljudskih prava: Zaustaviti dalju polarizaciju između građana i države\nTop Tags Evropska komisija mladi mediji konkurs Evropska unija istraživanje Društvo ljudska prava lokalna samouprava Vlada Republike Srbije vladavina prava evropske integracije OCD Srbija i Evropska unija Civilno društvo


Vlada Republike Srbije, na sednici održanoj 2. februara 2016. godine, usvojila je:\nPredlog zakona o opštem upravnom postupku,\nPredlog zakona o rodnoj ravnopravnosti.\nPredlog zakona o rodnoj ravnopravnosti obezbediće da oba pola imaju potpuno ravnopravan položaj u svim segmentima društva, čime će se stvoriti jednake šanse za ekonomski razvoj i žena i muškaraca u Srbiji, saopštila je ministarka građevinarstva, saobraćaja i infrastrukture i predsednca Koordinacionog tela za rodnu ravnopravnost, Zorana Mihajlović.\nOna je navela da ženama prilikom konkurisanja za posao više neće smeti da se postavlja pitanje kada planiraju da imaju decu, ili im tražiti da šalju fotografiju, kao i da trudnice neće moći da izgube posao samo zato što će postati majke.\nOvo zakonsko rešenje treba da omogući i prevenciju nasilja nad ženama, a ne da se kao do sada bavimo posledicama, istakla je ona i objasnila da je posebna zaštita predviđena za žene sa invaliditetom, žene na selu, samohrane roditelje i žrtve nasilja.\nIzvor: Press služba Vlade Republike Srbije, 02.02.2016.


RYCO da olakša povezivanje mladih u regionu – NVO Prima\nMladi kao aktivni i vidljivi dio društva.\nRYCO da olakša povezivanje mladih u regionu\nNVO Prima > Publikacije > Aktuelnosti > RYCO da olakša povezivanje mladih u regionu\nLokalna kancelarija Regionalne kancelarije za saradnju mladih (RYCO) otvorena je u petak u Podgorici, sa ciljem uspostavljanja političke i institucionalne povezanosti mladih, a sve u duhu saradnje i pomirenja na Zapadnom Balkanu, poručeno je sa otvaranja.\nRiječ je o prvoj lokalnoj kancelariji u regionu, a Crna Gora je, kako je saopšteno, prva od šest zemalja Zapadnog Balkana, koja je ispunila sve uslove za otvaranje te kancelarije.\nMinistar sporta, Nikola Janović, kazao je da je Vlada Crne Gore u prethodnom periodu, zajedno sa još pet vlada regiona radila na uspostavljanju RYCO, napominjući da ona ima za cilj jačanje političke i institucionalne poveznosti mladih u regionu, njihovo umrežavanje, ali i pomirenje i saradnju.\n“Imajući u vidu činjenicu da zemlje Zapadnog Balkana dijele teret zajedničkog nasljeđa i izazova, kao i da to utiče na mlade koji su odrasli u regionu punom predrasuda i netolerancije, inicijativa za formiranje RYCO, došla je kao mehanizam podrške mladima u ovom region”, kazao je Janović.\nOn je podsjetio da je prije četiri mjeseca ratifikovan Zakon o potvrđivanju Sporazuma o osnivanju RYCO.\n“Obezbijedili smo kontribuciju u budžetu Ministarstva sporta za rad kancelarije, ali i prostor za funkcionisanje Lokalne kancelarije, čije je osnivanje jedan od najvidljivijih konkretnih rezultata Berlinskog procesa”, zaključio je Janović.\nGeneralni sekretar RYCO, Đuro Blanuša, saopštio je da je Vlada Crne Gore od samog početka jasno pokazala želju da učestvuje u uspostavljanju RYCO.\n“Vlada je dala otvorenu, nedvosmislenu operativnu podršku cjelokupnom procesu, dok su crnogorsko civilno društvo, a posebno mladi, pokazali veliku zainteresovanost i izuzetno konstruktivan pristup”, poručio je Blanuša.\nOn je ocijenio da se mladi u regionu ne poznaju, ne druže i ne sarađuju dovoljno pa je, kako je kazao, RYCO možda i više nego ikada potrebna Zapadnom Balkanu.\n“Ovo su ključna pitanja i ključni izazovi koje će RYCO imati u fokusu u narednom periodu. Naša misija je da pošaljemo snažnu poruku da region može i umije da sarađuje – i to iskreno, u svim oblastima, od ekonomije i turizma, preko sporta i nauke, pa sve do obrazovanja i kulture”, naglasio je Blanuša.\nVeliki doprinos i političku podršku osnivanju RYCO dale su Vlade Njemačke i Francuske.\nAmbasador Njemačke u Crnoj Gori, Hans Ganter Matern, rekao je da otvaranje kancelarije u Podgorici treba da pruži dvije važne poruke.\n“Jedna je poruka zahvalnosti Vladi Crne Gore, koja je uložila mnogo truda u ovaj projekat, a zahvalnost ide i mojim kolegama ambasadorima. Druga poruka jeste da uradimo nešto konkretno za mlade ljude”, kazao je Matern.\nRYCO je uspostavljena 4. jula 2015. godine na Samitu lidera Zapadnog Balkana u Parizu, kada su vlade Albanije, Bosne i Hercegovine, Crne Gore, Kosova, Makedonije i Srbije, potpisale međunarodni sporazum o osnivanju kancelarije, kako bi tim institucionalnim mehanizmom ojačali saradnju mladih u regionu.\nOtvaranju je prisustvovao veliki broj zvanica, predstavnika diplomatskog kora, civilnog sektora, medija, kao i crnogorski ministar vanjskih poslova Srđan Darmanović.\nZa septembar je planirano otvaranje lokalne Regionalne kancelarije za saradnju mladih u Tirani.\nUvesti praksu iz regiona kad su u pitanju časovi fizičkog za studente\nPredstavnici/ce NVO Prima na treningu „Borba protiv rodne nejednakosti kroz omladinski rad“\nPrima na omladinskoj razmjeni u Njemačkoj\nUl. Antona Čehova 4, 81000 Podgorica


Somboled - proizvodi sa dušom\nMi u Somboledu verujemo da je za dobre stvari potrebno vreme, posvećenost i briga o detaljima. Upravo zato, naši proizvodi još od 1934. godine krase porodične trpeze, dodajući svakom obroku tradicionalnu, domaću notu za savršen ugođaj. Somboled sveže mleko i Somboled jogurt odlikuju ukus, kvalitet i strast prema razvijanju vrhunskih proizvoda od mleka sa domaćih pašnjaka. Oni su napravljeni sa dušom: uz majstorsko znanje i iskustvo sticano godinama, koristeći savremene tehnologije, ali oslanjajući se na tradiciju i ukuse našeg detinjstva.\nBez veštačkih dodataka, od mleka najvišeg kvaliteta, Somboled sveže mleko i jogurt će vas sa svakim zalogajem podsetiti na ukus namirnica pripremanih sa zadovoljstvom. Duga tradicija čuvene proizvodnje pokazuje da je za kvalitetan proizvod potrebno vreme, kao i da je, u današnjici punoj masovne proizvodnje, neprocenjivo i nezamenljivo iskustvo upravo ono što izdvaja.\nDecenije usavršavanja mlekara na domaćim pašnjacima imaju jedan cilj: da za vas sačuvaju sve važne sastojke koristeći dragocenu istoriju i veštinu koja se ne može steći na brzinu. Somboled budi strast prema dobrim stvarima, a znanje stečeno dugim radom i mudrost naših majstora koji su zanat "pekli" decenijama, garantuje da ćete u njima dugo uživati.


Stvoreni uslovi za skrining metodu ranog otkrivanja raka dojke\nDanas je u pirotskoj Bolnici održana konferencija za novinare na kojoj se govorilo o novoj dijagnostičkoj proceduri i pružanju nove zdravstvene usluge gradjanima Pirota.\nDr Goran Petrović, direktor Bolnice govorio je o realizaciji Akcionog plana kojim je dobijena saglasnost za skrining metodu. Pirotska bolnica je ranije dobila od Ambasade Japana specijalni mamograf, koji je posle dobijanja svih dozvola i specijalne edukacije, omogućio bržu i precizniju dijagnostiku.\nDr Nenad Zdravković, specijalista rengenolog rekao je da je Vlada Srbije pre nekoliko godina donela odluku da se radi sistematsko mamografsko snimanje u cilju ranog otkrivanja raka dojke. Posle odobrenja sredinom marta se krenulo sa radom . Uključen je Dom zdravlja, odnosno Dispanzer za žene , koji poziva žene uzrasne dobi od 50 do 69 godinas da se odazovu pozivu. Vrlo je korisno sistematsko snimanje dojke poutem mamografije .\nDr Dragoslav Aleksić je jedan je od dvojice specijalista koji su edukovani za novi način biopsije dojke. On kaže da se do sada radila hirurška biopsija , koju su radili specijalisti hirurzi. Posle svih uslova koji su stvoreni, obezbedjenja aparata i edukacije, sada se u našoj Bolnici, medju retkim u Srbiji, radi biopsija dojke bez hirurškog zahvata, lokalnom anestezijom , što ubrzava ceo postupak i omogućava pacijentkinji da posle nalaza nastavlja dalju proceduru , u slučaju maligniteta.\nPirotska bolnica je, medju tri u Srbiji u kojoj će se raditi mamografska dijagnostika i biopsija bez hirurškog zahvata.\nGoran Petrović: Srbija kasni za Evropom, operativom i opremom\nGoran Petrović, direktor Opšte bolnice Pirot, prisustvovao je 30.Kongresu evropskog uduženja urologa. Ovaj sastanak se održava jednom godišnje po gradovima Evrope, a ove godine održao se u Madridu.\nPrema Petrovićevim rečima, sastanak obuhvata par celina, jedan deo čine predavanja, drugi deo poster prezentacije, treći video prezentacije, četvrti treninzi i peti deo savremena oprema i savremena dostignuća.\n- Sastanku je ove godine prisustvovalo oko 12.000 urologa ne samo iz Evrope nego i širom sveta, tako da sastanak ima veliku težinu i veliki je značaj za sve urologe. Videli smo gde smo, šta možemo i kako možemo. Mogu da kažem da ne kasnimo u godinama već u stepenicama za Evropom. Mi kasnimo što se tiče operative dve stepenice jer u Srbiji se još uvek radi otvorena hirurgija i počeci su laparaskopske hirurgije, a Evropa je savladala tu laparaskopsku hirurgiju, pa su prešli na robotsku hirurgiju zadnjih dve – tri godine. Tako da mi dosta kasnimo za njima i po pitanju operative i po pitanju opreme, rekao je Petrović.\nPopravljen skener, počinju snimanja\nSkener u Opštoj bolnici je popravljen i danas je počeo da radi i kako je rekao direktor Bolnice, dr Goran Petrović, hitni pacijenti kod kojih je potrebna dijagnostika skenerom biće odmah pregledani, a ostali pacijenti koji su na stacionarnom lečenju, biće pregledani u roku od tri dana.\nS obzirom da svaka glava skenera može da uradi određen broj snimanja, Petrović je izrazio nadu da će racionalnim korišćenjem skenera doprineti dužem trajanju i mogućnosti upotrebe. Pacijenti upućeni na snimanje skenerom deliće se u tri grupe gde će prvu grupu činiti svi hitni pacijenti koji će biti pregledani u roku od 24 sata, drugu grupu će činiti svi ležeći pacijenti koji će biti zbrinuti u roku od tri dana u skladu sa dijagnozom i treću grupu činiće pacijenti koji dolaze ambulantno na zakazane preglede.\nDr Nenad Zdravković, radiolog, istakao je da upute za skener mogu da pišu isključivo lekari specijalisti, a ne lekari opšte prakse i objasnio koji će kriterijumi biti uzeti u obzir prilikom obavljanja pregleda skenerom. Sa jedne strane je potreba da se prištedi upotreba skenera, ali je sa druge strane veoma važno istaći i štetnost snimanja skenerom po pacijenta, iz tog razloga će se skenerom snimati isključivo neophodni slučajevi.\nBatut: Srednji intenzitet i široka rasprastranjenost virusa gripa\nU Srbiji se registruje “srednji intenzitet aktivnosti i široka rasprostranjenost virusa gripa”, što je i očekivano za ovaj period godine, saopšteno je iz Instituta za javno zdravlje “Dr Milan Jovanović Batut”\nU cirkulaciji su podtipovi virusa gripa A(H1)p, A(H3) i tip B, a dominantan podtip virusa gripa je A(H1)p”, objavljeno je 27. februara na sajtu tog instiututa.\nPotvrđena je cirkulacija virusa gripa na teritoriji 18 okruga a do 27. februara “nijedan od njih nije prijavio epidemiju gripa među stanovništvom na svojoj teritoriji”.\nOsobama sa blagim oblikom bolesti, uz konsultaciju lekarara, se preporučuje izolacija i nega kod kuće do oporavka, naveo je taj institut.\nU “Batutu” je rečeno Tanjugu da će novi redovni sedmični izveštaj o ovogodišnjoj sezoni gripa biti objavljen tokom dana na sajtu tog Instituta.\nDr Petrović: Maksimalno ćemo ubrzati proceduru za osposobljavanje skenera\nDirektor Opšte bolnice Pirot, dr Goran Petrović, istakao je da je otvaranje tendera za nabavku opreme za popravku skenera 29. januara. Do sada je na računu obezbedjeno 5,5 miliona dinara, dok je za popravku skenera potrebno 12,7 miliona dinara.\n- Do početka marta opštine Bela Palanka i Babušnica uplatiće po miliona dinara, dok se sa opštinom Pirot iznalazi rešenje za uplatu 2 miliona dinara, koliko je i obećano. Prema rečima direktora Petrovića biće učinjeno sve da se odluka o dobavljaču donese što pre, kako bi cela procedura bila završena u najkraćem mogućem roku, kaže direktor Petrović.\nOpšta Bolnica Pirot od Ministarstva zdravlja u 2014. godini dobila je najpre saglasnost za prijem 2 lekara i jedne medicinske sestre, a na jesen i saglasnost za prijem 3 radnika sa srednjom spremom, dr Goran Petrović.\n- Što se tiče specijalizacija, na osnovu rešenja ministarstva u 2014. odobreno je 5 specijalizacija i dve subspecijalizacije, dok je u 2015. planirano takodje 5 specijalizacija i jedna do dve subspecijalizacije. Novim Zakonom o sistematizaciji predvidjeno je da novozapošljeni lekari na specijalizacije ne čekaju dve godine, već ih dobijaju odmah, ističe doktor Petrović.


Partizan odgovorio Mrkeli za poništen gol Zvezde: Samo pogledajte snimak, sve je jasno! (VIDEO) - Telegraf.rs\nFK Partizan je dominatno slavio u 161. večitom derbiju (2:0), ali iz tabora Crvene zvezde kažu da uspeh rivala ima i “senku” tvrdeći da su oštećeni za gol u 68. minutu.\nSa druge strane, iz Humske uverevaju da nema apsolutno ništa sporno i da je u pomenutoj situaciji fauliran golman Vladimir Stojković, koga je pilikom skoka rukom zadržavao jedan od fudbalera crveno-belih.\n- Pogledajte snimke pomenute situacije i sve će vam biti jasno. Naš golman Stojković ima prednost, u skoku je, ali ga prilikom hvatanja lopte faulira jedan od tamnoputih igrača Zvezde. Jasno se vidi da je ruka igrača na Stojketovom telu, tako da nema govora o spornoj situaciji, radi se o čistom prekršaju – kaže Miloš Vazura za Telegraf.\nSudijska komisija je već najavila inače da će ovaj slučaj u utorak ili sredu posebno analizirati!


ĐORĐO AMBROĐO MARKEĐANI: Predstoje nam progresivne promene na tržištu osiguranja - Nira Press\nPočetna » ĐORĐO AMBROĐO MARKEĐANI: Predstoje nam progresivne promene na tržištu osiguranja\nSrpsko tržište će pretrpeti velike promene uslovljene aktivnostima osiguravača i postepenim usklađivanjem regulative sa standardima Evropske unije. Usled uvođenja novih proizvoda i usluga na tržištu, doći će do rasta nivoa finansijske pismenosti i razvoja određenih aktivnosti\nĐorđo Ambrođo Markeđani:\nPandemija je ubrzala procese digitalne transformacije\nPandemija je katastrofalan događaj i u poslovnom smislu joj tako i pristupamo. Pored uobičajenih pokrića u slučaju ovog rizika, uveli smo nove proizvode i usluge koje ljudima i kompanijama pomažu da prevaziđu ovaj period. Uprkos činjenici da smo svedoci globalne katastrofe, nastojali smo da uočimo nove prilike. Tako nam, na primer, pandemija pruža mogućnost da ubrzamo procese digitalne transformacije i da utičemo na podizanje nivoa svesti o rizicima, kaže Đorđo Ambrođo Markeđani, predsednik Izvršnog odbora DDOR osiguranja Novi Sad, u intervjuu za Magazin Biznis.\nOdgovarajući na naše pitanje o tome sa kakvim se izazovima suočava osiguranje tokom pandemije koja nam je obeležila život u 2020. godini, uz neizvesnosti koje je donela i za budući period, Markeđani kaže da je u radu sa ljudima uvek prvi izazov – briga o sigurnosti zaposlenih i klijenata.\n– Pored toga, bilo je neophodno uvođenje novih mera i prilagođavanje procesa rada kako bi naše usluge i dalje ostale na najvišem nivou. DDOR je u ovome zabeležio izuzetan uspeh, a zahvaljujući stručnosti i raspoloživosti naših ljudi uspeli smo da reorganizujemo svoje poslovanje, naglašava sagovornik Magazina Biznis.\n• Šta je DDOR preduzeo kako bi u svom poslovanju izašao u susret posebnim zahtevima klijenata tokom pandemije?\n– Odmah smo omogućili zaključivanje osiguranja i prijavu štete bez odlaska u filijalu, ali su, s druge strane, naše filijale ostale otvorene, budući da potrebe i navike naših klijenata i dalje zahtevaju određeni stepen fizičke interakcije. DDOR je među prvima uveo preventivne mere zaštite u okviru svojih objekata. Posebnu pažnju obratili smo na naše klijente penzionere tako što smo im omogućili da ostanu osigurani i u toku perioda kada je njihovo kretanje bilo ograničeno.


ebl | RUR Esports\nNajavljena Dota 2 Esports Balkan Liga!\nDonamaća esport organizacija Fortuna E-sports je ove nedelje najavila još jedan esport naslov koji će se priključiti Esports Balkan Ligi. Nakon League of Legends i CS:GO, nova igra će biti popularni Valveov MOBA naslov, Dota 2. Kvalifikacioni turniri će se igrati tokom oktobra, da bi od 25. oktobra počeo glavni događaj sa kulminacijom na Games.CON festivalu […]\nEkipa ASUS ROG Elite je pregazila ekipu Crvene zvezde u finalu Esports Balkan Lige rezultatom 3-0! Posle nezaustavljive dominacije tokom prve dve sezone, novi roster Kliktecha se nije baš najbolje pokazao i moraće igrati relegacije do mesta u EBL-u sledeće sezone, a EBL dobija nove šampione, tim ASUS-a koji je pokazao da uz ogroman timski […]\nLeague of Legends tim Crvene Zvezde, pojačao je svoje redove u jeku tekuće sezone EBL. Crvena Zvezda je odlično otvorila sezonu sa serijom od 3-0, ali trenutno stvari ne stoje najbolje po tim, pa Zvezda zauzima pretposlednje mesto na tabeli, sa skorom od 4-7. Zbog toga dolazi do određenih promena u prvoj postavki tima, u […]\nProšle nedelje smo imali prilike da prisustvujemo zvaničnoj promociji League of Legends sastava Crvene Zvezde, gde smo mogli da se uverimo da Crvena Zvezda u celu ovu priču ulazi veoma ozbiljno i ambiciozno. Kako bi predstavili svoj novi tim široj publici, momci iz Zvezde su napravili sedmominutni skeč, gde nam kroz šaljiv način prezentuju […]\nBugarska ekipa Windigo je u finalu CS:GO Esport Balkan Lige pobedila domaću ekipu Valiance 2:0, te kući putuju bogatiji za 11 500 dolara. Prva sezona EBL je završena, i to na najpravedniji način, između dve nezvanično najbolje ekipe u ovom delu Evrope. Nažalost, srpska ekipa Valiance nije uspela da nastavi dominaciju, ovoga puta je Windigo […]\nFinalna serija Esport Balkan Lige se bliži kraju, ostalo je da se odigra još samo finale danas u 19 časova, posle koga ćemo saznati koji tim je vladar Balkana. Podsećamo, Valiance je već osvojio regionalno takmičenje VIP Adria Lige, a večeras će pokušati da dokaže da su najveći CS:GO tim u ovom delu Evrope. Juče […]\nOdigrana je prva nedelje LoL Esports Balkan Lige. Nakon prve runde mečeva, grčki tim Greek Regenesis nalazi se na vrhu tabele sa dve pobede iz isto toliko mečeva. Greek Regenesis otvorili su prvo kolo mečom protiv ekipe x25 Esports. Grčki predstavnik opravdao je ulogu favorita protiv mlade srpske ekipe i slavio sa ubedljivih 2-0 i […]\nDošao je kraj grupne faze Esport Balkan Lige, a naša ekipa Valiance (ex Binary Dragons) je nakon 7 kola bila najbolja, sa skorom 6-1! Najbolja srpska ekipa je imala sjajan foto-finiš, u direktnom duelu za prvo mesto pobedili su MK, potom savladali i KlikTech i izbili na čelo tabele. Pored Valiance, u LAN finale prošli […]\nU ponedeljak počinje LoL Esports Balkan Liga\nOd 30. Oktobra počinje prva sezona League of Legends Esports Balkan Lige čiji nagradni fond iznosi čak 20 hiljada evra, od kojih će 10 hiljada otići pobedniku turnira. Pored ekipa koje su već dobro poznate domaćoj esport sceni po učešću u mnogobrojnim takmičenjima, takmičiće se i timovi koji dolaze kao aktuelni šampioni ostalih zemalja iz […]\nPočelo je peto kolo CS:GO Esport Balkan Lige, ekipa Binary Dragons je bila bolja od Squared, dok je ex-Outlaws lako savladao KlikTech. Binary Dragons – Squared Meč srpskih timova počeo je na Nuke po izboru ekipe Binary. Upravo je taj tim počeo na T strani i napadom na B sajt uzeo pištolj rundu, a bez […]\nOkršaji u CS:GO Esport Balkan Ligi su već u jeku, na polovini smo grupne faze, a srpski timovi za sada ne beleže zavidne rezultate. Počelo je četvrto kolo grupne faze, a dva srpska tima su zabeležila nove poraze i tako sebi otežala posao za prolazak u plej-of. Resistance – Mortal Kombat Resistance nije pružio preveliki […]\nSrpske ekipe nisu imale previše uspeha na startu najveće regionalne CS:GO lige. Prvo kolo Esport Balkan Lige je odigrano, a naši timovi nisu imali preterano uspeha. Samo je Binary Dragons uspeo da ostvari pobedu na startu, dobra vest je da ima još dugo da se igra, te će biti vremena za popravni Squareda i Resistance. […]\nCS:GO – Ko je najbolji u regionu? Počinje Esport Balkan Liga\nOd ponedeljka kreće najveći regionalni CS:GO turnir, a pobednik će (ne)zvanično nositi titulu najbolje ekipe na Balkanu. Esport Balkan Liga je veoma ambiciozan projekat u režiji United Media i Fortuna Esports koji pored takmičenja u CS:GO organizuje turnir u LoL-u, a ukupan nagradni fond iznosi neverovatnih 120 000 evra. Što se samog CS:GO turnira tiče, odnosno […]\nCS:GO – Pozvani timovi Esport Balkan Lige – nagrada 20 000 evra!\nVeć ste ranije mogli da čitate o projektu Balkan Lige, a sada znamo i više detalja o CS:GO takmičenju. United Media i Fortuna Esports rešili su da organizuju Esport Balkan Ligu, a nagradni fond u prvoj sezoni iznosiće blizu 20 000 evra! Kao što sam naziv kaže, liga će okupiti timove sa Balkana. Početak turnira […]


TotalCar.rs » Upoznajte auto iz noćne more\nKompanija iz Ujedinjenog Kraljevstva Warranty Direct predstavila je takozvani “UK automobil iz noćne more”.\nAutomobilski specijalisti analizirali su brojne podatke kako bi osmislili “monstruzno” vozilo, nazvano Horrific 40RR0R, koji predstavlja kombinaciju najgorih automobila u različitim kategorijama. Ova Frankenštajnova mašina ima “vešanje Audija, menjač Jeepa i elektroniku Mercedesa”, a svaki put kada se pokvari, njegova popravka košta 550 funti, odnosno 698 evra.\nOva kompanija objašnjava da skoro dve petine Audija RS6 zahteva popravku osovine i komponenti vešanja svake godine, dok tri od deset Mercedes-Benzova R-Klase modela ima kvarove povezane sa elektronikom. Problemi sa menjačem su nešto ređi, ali ipak jedan u deset Jeep Grand Cherokee modela ima probleme sa njima. Jedna četvrtina BMW M5 zahteva popravku motora, dok isti broj Fiat Multipla modela ima probleme sa kočionim sistemom.\nDirektor Warranty Direct kompanije, Dejvid Gerans, kaže da ovaj širok spektar vozila koji ulazu u sastav “monstruoznog vozila” dokazuje kako reputacija tipično pouzdanih automobila može biti značajno oštećena samo jednim delom koji ne funkcioniše dobro.


Rešenja - Pyxis Web Design Studio\nCMS (Content management system) je sistem za upravljanje sadržajem koji se nalazi na Vašem web sajtu. Bananadmin omogućava ...\nPyxis-ov CRM je savršeno rešenje za sveobuhvatno upravljanje podacima o klijentima, prodajom i marketinškim aktivnostima ...\nHRM aplikacija omogućava efikasno upravljanje ljudskim resursima u Vašoj kompaniji. Pogodan je za sve kompanije koje ...\nServisna knjižica je aplikacija koju možete koristiti kao deo vaše CMS administracije (administracija web sajta) ili ...\nAnketa je aplikacija kojom možete samostalno kreirati sve vrste istraživanja, upitnika. Aplikacija je modularna, što ...\ne-Prodavnica je napredni alat koji korisnicima omogućava jednostavno upravljanje prodajom u Internet okruženju bez ...\nŽelite li jednostavnu kontrolu nad svim izdatim ponudama? Želite li transparentan uvid u planiranih novčanih tokova? ...\nŽelite li detalji pregled aktivnosti u Vašoj firmi? Čini Vam se da zadaci i projekti nisu uvek pod kontrolom? Neki ostaju ...\nE-poštar je aplikacija za jednostavno, brzo i efikasno informisanje potencijalnih i postojećih klijentima o vestima, ...\nWeb rešenje MyRE je namenjeno svim firmama koje se bave trgovinom i prometom nepokretnosti. Omogućava Vam da svoju firmu ...\nOpša uredba o zaštiti podataka o ličnosti (u daljnjem tekstu: Uredba) stupila je na snagu 25. maja 2016. godine i njene odredbe ...


Zbog razložnog i argumentovanog iznošenja svojih stavova, u ovom duboko podeljenom društvu, Ana Divac je ponovo postala meta podivljalog vređanja i neopisivo ogavnih optužbi za užasno krivično delo sa kojim ona nema ništa. Meni su i fontana i spomenik Stefanu Nemanji odvratni, a njoj su super, pa šta onda? O sukobu njene porodice sa bivšom vlašću ne znam skoro ništa, ali verujem da ona to iskreno tako vidi, pa šta? Jer, suština njene ispovesti je da govori o svom osećanju da postoji jedna tragična zaglavljenost našeg društva u agresivne podele, uglavnom diktirane interesima, i otud ova ponovna ostrvljenost na nju.\nTo što je Ana Divac sa svojom porodicom prošla tokom tabloidne eksploatacije strašnog slučaja "kantrimen" (čak i da ne ulazimo u razloge i organizatore toga), nešto je što bismo svi, kada bismo imali iole funkcionalan etički sistem koji, kao ljudi, delimo, mogli samo da osudimo. Ceo događaj je tragičan, ali neverovatno jasan: punih 18 dana nakon smrti mladog Luke Jovanovića, informacije o ovom događaju jedva da su postojale, nekoliko šturih napisa u crnoj hronici i to je bilo sve. Skoro tri nedelje nijedan medij nije poklonio pažnju činjenici da je akter događaja pobegao sa mesta nesreće i da ga niko i ne traži jer i ne zna ko je.\nLuka je sahranjen u tišini, bez prisustva ijednog novinara, koji su se posle javljali kao prvoborci za pravdu u ovom slučaju. Da otac nije počeo protest na mestu pogibije svog sina, verovatno se niko ne bi ni zainteresovao za slučaj, a i tada jeste najviše zbog medijskog potencijala za eksploataciju slučaja. Kada je bukvalno najopskurniji glasnik jednog krila Udbe počeo da rastura priču da je Ana Divac umešana u ovo strašno delo, počeo je pakao i za nju i njenu porodicu, i za porodicu nesretnog mladića, ali i za celokupno društvo koje je ponovo potvrdilo da naše ljude ništa ne mobiliše tako uspešno kao poziv na linč.\nNeću ovde o notornim činjenicama (žena nema ta kola ni te boje) uz gomilu drugih očiglednih dokaza da nema nikakve veze sa delom, uključujući, brate, snimak nesreće, na osnovu kojeg su presude i donete. To što su četiri veoma mlade devojke sa tog snimka (koje su, sa kasnije osuđenim vozačem "kantrimena", te noći nastavile provod do jutra, kupanjem u đakuziju na nečijem placu na obodima Beograda, dok su se kola verovatno rastavljala na delove da bi se dokazi uništili), dobile tek mesec-dva nanogice kao kaznu, to su svi zaboravili. Zaboravili su i da je osoba koja je upravljala vozilom već odavno izašla iz zatvora, eto kakav je pravosudni sistem. Ali se danas svi ponovo sećaju da je Ana Divac sigurno ubica, i to zato što joj se sviđa fontana, a da je rekla da je Beograd na vodi zločin i da ga treba srušiti, opozicioni Tviter bi joj podigao spomenik usred tog lavora sa vodopadom.\nIako o Ani Divac ne znam mnogo, baš na osnovu ovog intervjua jasno vidim kakve moralne kriterijume nosi u sebi\nDa nije rekla da smo društvo u destruktivnom stanju permanentnog rata različitih centara moći, i u vlasti, i opoziciji, da je prećutala svoje mišljenje i iskustvo (koje, ponavljam, može biti potpuno pogrešno, ali je njeno), danas bi je pozivali da povede revoluciju.\nIako o Ani Divac ne znam mnogo, baš na osnovu ovog intervjua jasno vidim kakve moralne kriterijume nosi u sebi, što je, hajde da ne lažemo, pokazala svojim životom već mnogo puta. Ljudi sada daju sebi za pravo da je ponovo blate i vređaju, podsmevaju se imenu koje ona želi da nosi, minimiziraju njen decenijski humanitarni rad, tvrde da je skroz nebitna i samo nečija žena (pa, ili je bitna toliko da može da zataška ubistvo, ili je potpuno nebitna, ali onda nema logike), režimski mediji spinuju priču kao njenu podršku Vučiću, ovi s druge strane se vređaju što ih Ana Divac uopšte spominje.\nMožda najjasniji primer našeg političkog i medijskog haosa je upravo odgovor Tanje Vojtehovski, koju je Ana Divac imenovala zbog neetičkog tretmana čitave priče. Voditeljica je, u ono vreme, snimila neodmerenu i neodgovornu emisiju u kojoj je pružila ogromnu medijsku platformu za sumnjičenje i blaćenje Ane Divac, pri tom eksploatišući veliku tragediju roditelja u trenutku duboke žalosti za lični medijski prestiž. Njeno opravdanje je - pa nisam samo ja, i drugi su. I još: ja sam tu emisiju snimila POSLE svih drugih, znači, samo sam se priključila šutki. Za koju nisam imala potrebu da razumem ko ju je i sa kakvim motivima započeo, kakve posledice je ostavila i zašto je sve to razarajuće pogrešno.


Da je RTRS pretvoren u partijsku televiziju i Odbor SNSD-a govori podatak da su jutros u ITC Istočno Sarajevo bez konkursa primljena 3 nova radnika, aktivista SNSD-a, među njima i Dalibor Trapara, prijatelj i blizak saradnik Staše Košarca. Dalibor Dadan Trapara poznat je po tome što je kao kandidat za poslanika uoči izbora 2014. godine napao djevojke na štandu SDS-a u Istočnom Sarajevu, te štand i predizborni materijal polomio sjekirom.\nTraparu je CIK zbog nasilja skinuo sa Liste uoči izbora 2014. i zbog bezobzirnog napada sjekirom na djevojke vođen je postupak pred Osnovnim sudom u Istočnom Sarajevu. Postavlja se pitanje kako osuđivani nasilnici i aktivni političari vladajućeg režima mogu bez konkursa početi da rade na RTRS-u? Osim novog tonca Trapare, u ITC Istočnom Sarajevu od jutros su počeli da rade i novi vozač i snimatelj, takođe aktivisti vladajućih stranaka.\nŠef ITC RTRS-a u Istočnom Sarajevu Aleksandar Crkvenjaš u svojoj kancelariji na zidu drži sliku Milorada Dodika, i svaki komentar je suvišan. Poznato je da mu Košarac šanje poruke u kojima za sitan novac naručuje priloge protiv političkih protivnika, uplaćuje novce preko Olimpijskog centra Jahorina na račun portala „Princip“ kako bi kupovao „lajkove“ u Indiji, plasirao naručene tekstove i napadao opoziciju. Zbog toga ništa ne treba da nas čudi, a zapošljavanje istaknutih aktivista vladajuće stranke bez konkursa samo pokazuje stanje u kome se nalazi Dodikova Fabrika laži, mržnje i zla.\nIstočno Sarajevo RTRS Trapara


UNIQA KASKO: Najkompletnije Kasko osiguranje u Srbiji | TopSpeed – Telegraf.rs\n19. Mart 2017. | 11:14\nUNIQA KASKO: Najkompletnije Kasko osiguranje u Srbiji\nUNIQA osiguranje lansiralo je najkompletnije Kasko osiguranje u Srbiji. Sada, pored pomoći na putu koja je uključena u Kasko osiguranje, klijenti imaju priliku da zaključe i osiguranje troškova pravne zaštite kao i osiguranje guma\nJedina na tržištu, UNIQA je svojim klijentima omogućila da u okviru Kasko osiguranja ugovore i naknadu troškova pravne zaštite kao posledicu upotrebe motornih vozila. Ovim osiguranjem, UNIQA pokriva troškove zastupanja klijenta u krivičnom ili prekršajnom postupku, koji je protiv njega pokrenut zbog saobraćajne nezgode izazvane upotrebom motornog vozila. Takođe, pokriveni su i troškovi suđenja, kao što su sudske takse, troškovi veštaka, prevodioca i svedoka.\nPored toga, UNIQA je prošle godine lansirala i osiguranje guma koje se zaključuje isključivo uz kasko osiguranje i pokriva oštećenje gume ekserima, ivičnjacima, staklom i slično. Ukoliko se klijent odluči za popravku, osiguranje pokriva trošak u iznosu do 25 evra, dok trošak zamene guma osiguranje pokriva u celosti. Osiguranik na raspolaganju ima ukupan iznos od 1.000 evra godišnje, odnosno 300 evra po jednom štetnom događaju.\nTakođe, u okviru UNIQA Kasko osiguranja, uključena je i pomoć na putu koja obuhvata: šlepanje, vuču vozila, povratak klijenta u svoje mesto prebivališta, slanje rezervnih delova kako unutar Srbije, tako i u inostranstvo, popravku vozila na licu mesta, dostava goriva, rezervnih ključeva i sl.\n„UNIQA osiguranje je i ove godine obezbedilo popuste na Kasko osiguranje jer ljubav prema automobilu započinje upravo osiguranjem! U periodu od 15. marta do 31. maja Kasko osiguranje moguće je zaključiti uz značajne sajamske popuste. Takođe, i dalje je aktuelan i poseban popust od 10% za vozače starije od 35 godina, dok je pomoć na putu uključena u cenu kasko osiguranja. Ukoliko se osiguranje zaključi na period duži od 2 godine odobravamo dodatnih 10% popusta. Ne treba zaboraviti ni da je UNIQA, godinama unazad, najažurnija u isplati šteta na vozilima. Kao znak lojalnosti prema našim klijentima, ukoliko u toku godine bude prijavljena i treća šteta na vozilu, doplaćuje se samo 20% na cenu osiguranja, po čemu smo veoma konkurentni na tržištu. Tu smo da osiguramo svako putovanje, ali ako se desi nepredviđeni događaj, naši klijenti nastalu štetu sada mogu prijaviti i putem našeg vebsajta www.uniqa.rs, imejlom na info.stete@uniqa.rs ili telefonom na 011 20 24 100. “, rekla je Sonja Marić, direktorka Sektora za marketing i odnose s javnošću UNIQA osiguranja.\nAutomobili za svakog vlasnika pored materijalnog imaju i emotivnu vrednost. Česti su čuvari dragocenih uspomena, ali i mesta gde počinje i završava se svako naše putovanje i porodično druženje. Zato, brigu o važnim stvarima započnite osiguranjem!\nUNIQA osiguranje sada omogućava svim klijentima da na jednom mestu, brzo i efikasno, kompletno osiguraju svoj automobil.\nTagovi: domaće, kasko, odgovornost, osiguranje, rizik, šteta, uniqa


Vučić: Insistirao sam na punoj primeni Briselskog sporazuma; Lajčak: Dogovoreno mora biti ispunjeno | Radio Kosovska Mitrovica\n15. October, 2020 19:12 |\nPredsednik Aleksandar Vučić rekao je, nakon sastanka sa specijalnim izaslanikom EU za pregovore Beograda i Prištine Miroslavom Lajčakom, da je Beograd spreman za nastavak dijalog kad god bude zakazan u Briselu. Lajčak napominje da sve što je dogovoreno u Briselu mora biti ispunjeno.\nAleksandar Vučić je na konferenciji u vili “Mir”, gde se sastao sa Miroslavom Lajčakom, rekao da je razgovor bio dobar, racionalan i ozbiljan o budućnosti Beograd i Prištine.\n“Analizirali smo sve postignuto i ono što je važno to je da smo dogovorili nastavak dijaloga i punu posvećenost Republike Srbije nastavku tog procesa i želji da se dođe do kompromisnog rešenja u cilju stvaranja boljih odnosa između Srba i Albanaca i normalizacije odnosa, kroz odluke UN i EU, Beograda i Prištine”, naveo je predsednik Srbije.\nRekao je da je tokom razgovora insistirao na punom implementaciji Briselskog sporazuma 2013. godine.\n“To je uslov bez kog ne može biti uspešno nastavljen dijalog”, navodi Vučić.\n“Važna je i zbog toga što će pozicija Srbije u svetu biti snažnija što smo bliži punopravnom članstvu u EU, a taj put je značajno određen time koliki ćemo napredak naprviti u odnosima sa Prištinom”, naglašava predsednik Srbije.\n“Kakve god razgovore da imamo, ma koliko teške i kompolikovane, nekad i loše, bolje da imamo dijalog, razgovore, nego da ne razgovaramo jer kad ne razgovaramo uvek može da dođe do incidenata, ugrožavanja života ljudi”, napomenuo je Vučić.\nMiroslav Lajčak je istakao da sve što je dogovoreno u Briselu mora da se ispuni. Podsetio je da je prošlo četiri meseca od njegove prethodne posete Beogradu.\n“EU vodi ili ispunjava ulogu fasilitatora, naš cilj je normalizacija odnosa, treba da se dogovore dve strane”, kaže Lajčak.\nPrema njegovim rečima, normalizacija je u interesu svakog građanina i EU je tu da pomogne. “Ne možemo da želimo normalizaciju više od Srbije i Kosova”, rekao je on.\n“Zadnja četiri meseca napravili smo dobar pomak, dogovorili smo se oko nekih pitanja, zatim su tu finansijska potrtaživanja i ZSO”, kaže specijalni izaslanik EU.\nKljučno pitanje ili princip je da ne treba na kraju da postoji neko pitanje koje nije rešeno, bavimo se pitanjima koja nisu bila ispunjena, istakao je on.\n“Teška su pitanja i ključ je da sve što bude dogovoreno mora da se ispuni”, podvlači Lajčak.\n“Bio sam u Prištini dva dana – proces dijaloga se nastavlja, i verujem da je to u interesu građana Srbije i Kosova”, kaže Lajčak.\n“Nema logike veštački ubrzavati proces”\n“Mi smo tu da pomognemo da proces ide toliko brzo koliko su strane spremne da idu. Ne treba da odugovlačimo a nema logike da ga veštački ubrzavamo. Taj proces je vezan za evropsku perspektivu. Srbija je u situaciji da ima otvoreno 18 poglavlja, u visokoj fazi je EU integracija i ubeđen sam da će uspeh dijalog značiti puno u fazi integracija”, naglašava Lajčak.\n“I tu niko nije rekao da je to nemoguće, ustav nije Biblija. Ako se dogovaramo o ozbiljnim stvarima, onda naravno da to mora da se odrazi u ustavu”, rekao je Lajčak.\nVučić: Lavrov će doći u Beograd\nOdgovarajući na pitanje novinara zašto je Vladimir Putin otkazao posetu Beogradu, Vučić je rekao da se i dalje čeka odgovor predsednika Ruske Federacije.\n“Više puta sam razgovarao sa Putinom i jedva čeka da dođe, kad ima 15.000 obolelih i 300 mrtvih nisam siguran da u ovom trenutku misli o posetama, da li će ili neće, i dalje čekamo odgovor”, naveo je predsednik.\nDodaje da i Srbija ima “mali problem” jer 20-ak dana kasni završetak radova na Hramu Svetog Save.\nKada je reč o poseti šefa ruske diplomatije Sergeja Lavrova, Vučić je rekao da će on “svakako doći u Beograd”.\n“Srbija ima dobre, odlične odnose sa Ruskom Federacijom, Srbija je na evropskom putu, slobodna, nezavisna država. To je stvar koju poštuje Putin, Si, Merkel”, naglašava predsednik.


Delegacija predstavnika Kongresa SAD u poseti Podgorici\nDelegaciju Kongresa SAD čine savjetnici i eksperti u Senatu i Predstavničkom domu. Savjetnik crnogorskog premijera Milomir Mihaljević upoznao je sagovornike sa aktivnostima Vlade na planu društveno-ekonomskih reformi i izgradnje privrednog sistema zasnovanog na evropskim standardima.\n"U tom kontesktu, on je istakao značajnu i kontinuiranu podršku SAD razvojnim procesima, jačanju duha demokratije i ukupnih reformi koje se sprovode u Republici", kaže se u saopštenju.\nMihaljević je naglasio da su osnovni Vladini prioriteti u spoljnoj politici u narednom periodu ubrzanje puta prema evropskim i evroatlantskim integracijama, odnosno zaključivanje sporazuma o stabilizaiji i asocijaciji sa Evropskom unijom i prijem u članstvo programa NATO »Partnertsvo za mir« do kraja godine.\n"U vezi sa regionalnim pitanjima, naglasio je da je Crna Gora posvećena njegovanju i daljem unapredjenju dobrih odnosa sa susjedima i raznovrsnoj regionalnoj saradnji", saopšteno je iz Vlade.\nGosti iz Amerike su istakli da je cilj njihove posjete neposredno upoznavanje sa promjenama u društvu i državi u prethodnom periodu, sagledavanje izazova tranzicije, kao i ostvarenog napretka na putu ka evroatlantskim i drugim medjunarodnim strukturama.\nCrnogorski predsjednik Filip Vujanović nastaviće sjutra odvojene razgovore sa liderima skupštinskih partija u vezi sa datumom održavanja parlamentarnih i lokalnih izbora. On će razgovarati sa predsjednicima Demokratske partije socijalista i Socijaldemokratske partije Milom Đukanovićem i Rankom Krivokapićem.\nVujanović će se sresti i sa liderima Liberalne i Građanske partije, kao i sa čelnicima Demokratske unije Albanaca i Demokratskog saveza. On je ranije razgovarao sa predsjednicima Socijalističke narodne partije, Narodne stranke i DXemokratske srpske stranke.\nSrpska narodna stranka je objavila da je odbila poziv Vujanovića i saopštila da prihvata svaki zakonski rok za izbore. Predsjednik Socijalističke narodne partije (SNP) Predrag Bulatović rekao je da će prihvatiti da ta stranka samostalno izađe na jesenje izbore ako partije koje su protiv formiranja predizbornih koalicija u parlamentu usvoje dokument koji bi ih sve obavezao na samostalan nastup.


Biodiverzitet u Srbiji i klimatske promene - MediaSfera\nFoto: Aleksanada Jočić\nDanas je svuda u svetu broj netaknutih ekosistema mali, ako uopšte i postoje još uvek. Dosta staništa je fragmentisano, izdeljeno raznim preprekama kao što su putevi i ljudska naselja. Fragmentisanost područja na kojima žive određene vrste loše utiče na genetički fond vrsta, odnosno manje su sposobne da daju zdravo potomstvo sa većom mogućnosti preživljavanja, piše portal Klima101.\nEvolucija nije proces koji se dešava tokom noći i ona uveliko zavisi od mogućih genetičkih kombinacija između jedinki u populaciji. To znači da što je manje mogućih kombinacija, to je manja verovatnoća da će se naći kombinacija koja može da preživi uslove koji će doći sa klimatskim promenama, piše portal Klima101.\nEkosistemi opstaju u stanju dinamične ravnoteže, sto ih čini izuzetno ranjivim na klimatske promene. Svaka biljna i životinjska vrsta ima svoje mesto i ulogu. Međutim, u svakom ekosistemu postoje vrste od presudnog značaja za njegov opstanak, te vrste se nazivaju „ključnim vrstama“ (keystone species) i obično predstavljaju predatore u lancu ishrane. Nestanak ključnih vrsta bi doveo do poremećaja ravnoteže lanca ishrane, pa i samog ekosistema dovodeći ga do nemogućnosti da opstane kao takav kakav jeste.\nBiomonitoring vrsta predstavlja prvi korak u razumevanju uticaja klimatskih promena na biodiverzitet i odredjivanje i sprovođenje mera za ublažavanje negativnih uticaja. Ipak, raspoloživost ovih podataka u Srbiji, kao i na globalnom nivou je nedovoljna.\nTagovibiodiverzitet klimatske promene srbija


U Vojvodini radi samo 440 zadruga | Autonomija\nU Vojvodini radi samo 440 zadruga\nPredsednik Zadružnog saveza Vojvodine Radislav Jovanov rekao je da je osnivanje zemljoradničkih zadruga najlakši način da mladi ostanu da žive u ruralnim sredinama i obezbede sebi posao\nU Vojvodini trenutno ima 440 aktivnih zemljoradničkih zadruga, a osnivanje novih omogućilo bi organizovaniju proizvodnju i plasman robe poljoprivrednih proizvođača, zaključeno je na današnjem skupu u Novom Sadu.\nPredsednik Zadružnog saveza Vojvodine (ZSV) Radislav Jovanov rekao je na predstavljanju projekta „Osnivanje, razvoj i revitalizacija zemljoradničkih zadruga u Vojvodini” da je želja ZSV da u svakom mestu u pokrajini radi bar jedna zadruga.\n“Osnivanje zemljoradničkih zadruga najlakši je način da mladi ostanu da žive u ruralnim sredinama i da nađu posao u zadrugama ili u kooperacijama”, rekao je Jovanov i ocenio da je rad zadruga mora postati „nezaobilazan faktor u malim sredinama”.\n„Izuzetno je važno da započnemo realizaciju ovog projekta, jer je Generalna skupština Ujedinjenih nacija proglasila 2012. za godinu zadrugarstva, kao najboljeg vida udruživanja poljoprivredih proizvođača”, rekao je Jovanov.\nDirektor Zemljoradničke zadruge Kuzmin Dušan Tadić rekao je da bi državna politika u oblasti poljoprivrede trebala da podstiče osnivanje i razvoj zadrugarstva.\n„Gde ne postoje zadruge poljoprivrednici moraju da idu u druga mesta i nude svoje proizvode, što im može stvoriti poteškoće. Zadatak zadruga je da sve poslove oko planiranja proizvodnje i prodaje uradi za svoje članove”, rekao je Tadić.\nVojvođanski sekretar za rad i zapošljavanje Miroslav Vasin rekao je da će Vlada Vojvodine početi realizaciju projekata za oživljavanje sela i organizovane organske proizvodnje seoskih žena, za koje je preduslov postojanje zemljoradničkih zadruga.\n„Zadruge moraju biti instrument koji će objediniti otkup poljoprivrednih proizvoda, subvencije koje daje država za setvu i koordinisan rad svih njenih članova, kako bi i mali proizvođači bili uspešni”, rekao je Vasin.\nUz najavu da će Vlada Vojvodine ove godine podstaći zapošljavanje pripravnika u zemljoradničkim zadrugama, Vasin je ocenio da je veoma važno da država što pre donese novi Zakon o zadrugarstvu.\nNosioci projekta su ZSV i Pokrajinski sekretarijat za rad, zapošljavanje i ravnopravnost polova.


Međutim, prepoznati potrebu za novim poslovnim modelom koji će doneti željeni opstanak i rast na tržištu je potpuno drugačije u odnosu na dizajniranje poslovnog modela. Srećom, danas postoje jasne metodologije koje mogu pomoći u svakom koraku analize i donošenja daljih odluka. ICT Hub, vođen misijom osnaživanja inovacija, svestan je važnosti ove teme i upravo iz tog razloga joj često posvećujemo centralno mesto. Tako smo, zahvaljujući iskustvu u saradnji sa klijentima i partnerima, upravo na projektima čija se problematika vezivala za poslovne modele, naš doprinos dali i kroz rad na Priručniku za kreiranje digitalnog poslovnog modela, koji je namenjen svima onima koji prepoznaju kompleksnost okruženja u kome posluju i spremni su da usvoje novi način razmišljanja.\nAutorka: Sandra Nešić – Head of Innovation Consultancy, ICT Hub


Zvezda i Lav podelili doživotne karte najsrećnijima - Domaći fudbal, Fudbal, Top News\nZvezda i Lav podelili doživotne karte najsrećnijima\nAleksandar Milosavljević 07.08.2013., 14:51\nDoživotne karte za sve Zvezdine utakmice na Marakani dobili su navijači Crvene zvezde: Ilija Tasić, Milan Matić, Marjan Lazereski, Mića Kalajdžić, Milan Milanović, Nikola Đokić, Gojko Milikić i Dušan Miletić. Nagradu dobitnicima uručili su trener Slaviša Stojanović i prvotimci crveno-belih Nejc Pečnik, Vukan Savićević i Luka Milunović.\nNavijačima su se nakon uručenja vrednih poklona obratili direktor Marketinga Crvene zvezde Goran Broćić, a ispred kompanije „Carlsberg“ Marko Simić.\n„Čestitam nagrađenima i hvala svim navijačima koji učestvuju u nagradnoj igri „Lav igra i strast“. Zahvaljujući njima, odnosno kodovima koje šalju, veoma smo blizu dobijanja novog klupskog autobusa. U fazi smo da biramo detalje, kao na primer sedišta, kako bi igračima tokom putovanja bilo udobnije. Uveren sam i da će trener Stojanović i igrači sutra na terenu delovati kao Lavovi. Zahvaljujem se „Lavu“ na podršci i nagradnoj igri koju su organizovali u saradnji sa Crvenom zvezdom. Doživotna karta je nešto što se ne može kupiti novcem i za svakog navijača ima veliki težinu“ – istakao je Goran Broćić.\nPredstavnik kompanije „Carlsberg“ Marko Simić naveo je da je opredeljenje menadžmenta „Lav piva“ da se uvek vezuje za najpopularniji sport na svetu.\n„Lav je oduvek vezan za fudbal kroz sponzorstvo reprezentacije Srbije ili u konkretnom slučaju, Crvene zvezde, a fokus u akciji „Lav igra i strast“ smo stavili na doživotne karte. Takođe, pozivam sve navijače koji se još uvek nisu registrovali, da to učine, jer konkurs ulazi u finiš i preporučujem im da ne propuste priliku da osvoje vredne nagrade“ – izjavio je Marko Simić.\nPodsećamo, Lav igra i strast je nagradni konkurs koji je počeo 1. oktobra prošle godine. Baziran je na prikupljanju kodova sa otvarača LAV promotivnih limenki i specijalno kreiranom sajtu, kasnije i mobilnoj aplikaciji, preko koje svi učesnici upisuju kodove i menjaju ih za vredne nagrade. Putem konkursa do sada je prikupljeno oko pola miliona kodova, a završetak akcije planiran je za 31. avgust.\nCarlsbergFK Crvena zvezdaLavvideo\nPrethodna vest Fofana od danas i zvanično u Humskoj\nSledeća vest Kimi: Šćepa mi je sam dao traku\nFofana od danas i zvanično u Humskoj\nKimi: Šćepa mi je sam dao traku


Odgovarajući na novinarsko pitanje Osmanović je prokomentirao da niko nikada nije rekao da je jedan narod genocidan\nPoslanik Predstavničkog doma PSBiH Adil Osmanović (SDA) izjavio je da je današnja sjednica ovog doma, gledajući Ustav i Poslovnik o radu Predstavničkog doma, mogla raditi jer je imala kvorum za rad i za odlučivanje u prvom krugu glasanja.\n– Zaključak Kolegija PSBiH je politički, usmjeren je u pravcu da ne idemo u smjeru dodatnog usložnjavanja situacije u BiH, da ostavimo prostora razgovorima, dogovorima i da naredna sjednica Predstavničkog doma PSBiH bude u septembru i ona će biti održana bez obzira da li poslanici, njih 13 iz entiteta RS, došli ili ne – istakao je Osmanović.\n– Prema tome, današnji zaključak kolegija po nama je dobar, mi ostavljamo prostora razgovoru, dogovoru i nadamo se da ćemo do septembra riješiti situaciju, da naše kolege iz entiteta RS učestvuju u punom kapacitetu u radu PSBiH – istakao je Osmanović.\n– Stalno ističemo, a takve su i presude, da odgovaraju pojedinici za ono što je učinjeno u periodu 1992- 95 godina, a učinjeni su strašni ratni zločini, etničko čišćenje i Međunarodni krivični sud je potvrdio da je u Srebrenici počinjen genocid. Prema tome, to je obaveza svih u BiH, a i u cjelokupnom demokratskom svijetu da prihvate i suoče se s presudama kako domaćih, tako i međunarodnih sudova – rekao je Osmanović.


Naučnica iz Srbije članica Evropske akademije nauka mladih - www.025.rs\nwww.025.rs / SRBIJA / Naučnica iz Srbije članica Evropske akademije nauka mladih\nMagdalena Đorđević sa Instituta za fiziku u Beogradu izabrana je za člana Evropske akademije nauka mladih (Young Academy of Europe) i tako postala deo mreže najizvrsnijih aktivnih istraživača na kontinentu.\nKako je objavljeno na sajtu Instituta za fiziku, Magdalena Đorđević, sa istraživačima koji čine njen tim proučava kvark-gluonsku plazmu.\nOvo stanje materije, opisano u kvantnoj hromodinamici, postoji samo na izuzetno visokim temperaturama i pristiscima.\nNakon izuzetno uspešne karijere na američkim univerzitetima, Đorđević se vratila na Institut za fiziku, ali pritom nije promenila oblast istraživanja, ni interesovanja.\nZvanični prijem novih članova, među kojima je i Magdalena Đorđević, održava se u oktobru na godišnjem zasedanju u Barseloni.\nPored ERC granta, Magdalena Đorđević nedavno je dospela u medijsku žižu i zbog velike citiranosti radova.\nTags: evropska akademija nauka mladih, naučnica, srbija


HP najekološkiji elektronski brend - IT RešenjaIT Rešenja\nYou Are Here: Home » Hardware and software » HP najekološkiji elektronski brend\nAutor: Bojana Radonjić Datum: 12. 11. 2011. Rubrika: Hardware and software | komentar : 0\nAmerička multinacionalna kompanija “Hjulit Pakard” (HP) je na “Grinpisovoj” listi najekološkijih elektronskih brendova GGE (Guide to Greener Electronics), potisla finsku kompaniju Nokia koja je “vladala” prethodne tri godine.\nU novoj klasifikaciji objavljenoj 9. novembra, nalazi se 15 elektronskih brendova poređanih po različitim kriterijumima vezanim za životnu sredinu, preneli su francuski elektronski mediji.\nNokia se ove godine na toj listi našla na trećem mestu s ocenom 4,9/10. „Grinpis“, a ispred nje, na prvom mestu, se sada nalazi HP koji je dobio dobre ocene jer je, između ostalog, merio i smanjio emitovanje ugljenika u vazduh.\nU šestom izdanju GGE, još jedna američka multinacionalna kompanija Dell je druga, s ocenom 5,1/10 koja joj je omogućila da skoči za osam mesta, između ostalog, i zbog najambicioznijeg klimatskog cilja.


Stilski namještaj za člana Predsjedništva BiH Dragana Čovića u iznosu od 20.900 KM – Haber.ba\nStilski namještaj za člana Predsjedništva BiH Dragana Čovića u iznosu od 20.900 KM\nPredsjedništvo BiH ove godine obavilo je mnoštvo nabavki. Kupovali su se automobili, ćilimi, namještaj, kancelarijski materijal, pokloni, a obnovio se i trotoar te zelene površine ispred zgrade.\nGeneralni sekretar Sekretarijata Predsjedništva BiH donio je odluku o izboru najpovoljnijeg ponuđača za nabavku i montažu stilskog namještaja za potrebe Predsjedništva BiH.\nPrije tri dana prihvaćena je preporuka Komisije za nabavke za nabavku i montažu stilskog namještaja u vrijednosti od 20.900 KM bez PDV-a.\nPosao je dobila firma “Sedžan Ingenering” iz Sarajeva, kao najbolji ponuđač. U najužem izboru našla se i firma “Ceste – Company” iz Kiseljaka, ali je njihova ponuda bila za 51 KM skuplja.\nZa izvršenje ove odluke zadužen je i ovlašten Kabinet hrvatskog člana Predsjedništva BiH, Dragana Čovića, te Odjeljenje za javne nabavke i logistiku, kao i Odjeljenje za ekonomsko finansijske poslove, piše “N1“…\nTeme:Dragan Čović, namještaj, Predsjedništvo BiH\nŠefik Džaferović: “Razlozi za operaciju Turske u Siriji vezani za sigurnost i borbu protiv terorizma”\nDa nije bilo Dodika Republika Srpska bi bila skuhana u “bosanskom loncu”


9. april 2021. Učesnici Prvog sastanka GOPAK\nU uvodnom obraćanju, prisutnima se obratio predsednik Narode skupštine Ivica Dačić. On je istakao da je Republika Srbija posvećena borbi protiv korupcije, na svim nivoima, a u toj borbi uloga parlamenta i svakog narodnog poslanika pojedinačno zauzima važno mesto.\nDačić je tom prilikom rekao da zato GOPAK pripada izuzetno važno mesto u anti-korupcijskoj strukturi i njegova uloga je u tom smislu izuzetno važna.\n„Kao organizacija koja deluje u 50 zemalja, u svim regionima sveta, GOPAK opravdava svoju ulogu kao važan promoter anti-korupcijskih politika”, rekao je Dačić i dodao da je GOPAK jedinstvena međunarodna mreža parlamentaraca okupljenih oko jednog konkretnog cilja, koju moramo još više da iskoristimo da našu borbu protiv korupcije učinimo još efikasnijom.\nDačić se pred kraj svog obraćanja zahvalio UNDP i Švajcarskoj agenciji za razvoj i saradnju što podržavaju ovu parlamentarnu aktivnost, a posebno njihovim predstavnicima što su danas prisutni na konstitutivnom sastanku globalne organizacije parlamentaraca za borbu protiv korupcije.\nPrisutnima se obratio i potpredsednik Narodne skupštine Republike Srbije dr Vladimir Orlić koji je čestitao formiranje GOPAK grupe i u ovom sazivu Narodne skupštine. Naveo je da praktično nema važne politike koja se sprovodi na nivou države, a da nije podržana i potpomognuta od strane Narodne skupštine. „Tema borbe protiv korupcije je jedna od najvažnijih tema današnjice, gde se pravi suštinska razlika u tome kakva je država bila i kakva je danas, približavajući se dalje političkoj viziji koju sledi velika većina u našem društvu. To je vizija uspešne zemlje, zadovoljnijih ljudi, zemlje koja je pokazala da može da se takmiči sa velikima i pobeđuje na frontovima na kojima je to bilo nezamislivo, a to podrazumeva uređen sistem, vladavinu prava i postojanje jasnih pravila, odnosno nultu toleranciju prema korupciji.“ On je dodao da je 2013. godine, kada je prvi put formirana neformalna grupa GOPAK u Srbiji, u gotovo isto vreme Aleksandar Vučić ispred Vlade Republike Srbije objavio da će se država na najozbiljniji način posvetiti upravo borbi protiv korupcije, kada su i krenule mnoge važne aktivnosti na ovom polju i kada se pokazalo da suštinski nema nedodirljivih, te da je tada država počela suštinski da se menja. Naveo je i to da je danas više nego jasno da su pitanje borbe protiv korupcije i protiv kriminala neotuđiv deo osnovnih stubova državne politike koju je proklamovao predsednik države, a podržali su je i sprovode je Vlada i Narodna skupština Republike Srbije. Potpredsednik je istakao da te stubove čine i put evropskih integracija Srbije i vladavina prava. „Suštinski razumemo da vladavine prava nema, ako u državi nismo spremni da se sa pitanjem korupcije obračunamo po slovu zakona“. Nadalje je obrazložio da je jedna od važnih tačaka, odnosno šest nosećih stubova državne politike i ekonomija, odnosno ekonomski rast i razvoj i nove investicije. „Činjenica da je Srbija danas najuspešnija u ovom delu Evrope u privlačenju stranih investicija jasan je dokaz da smo uspostavili vladavinu prava. Investitori iz razvijenih zemalja ne dolaze tamo gde nema vladavine prava, a danas u Srbiju oni dolaze kao nikada ranije. Čak i sada u najteže vreme imamo fantastične investicije koje je već najavio predsednik Aleksandar Vučić“. Za kraj obraćanja Orlić je poželeo prisutnima uspešan rad u okviru GOPAK, i izrazio uverenost da će organizacija biti uspešna u svojim aktivnostima i biti na ponos Narodnoj skupštini.\nDragan Sikimić, direktor Agencije za sprečavanje korupcije je istakao uspešnu saradnju sa nacionalnim ogrankom GOPAK u prethodnom sazivu Narodne skupštine i podsetio na uspešno održan sastanak sa Dubravkom Filipovskom i narodnim poslanicima na temu primene Zakona o lobiranju i ispunjavanju preporuka grupe država protiv korupcije Saveta Evrope GRECO, koji obuhvata sprečavanje korupcije u odnosu na narodne poslanike, sudije i tužioce. U tom kontekstu, naročito je značajno nedavno usvajanje Kodeksa ponašanja narodnih poslanika, o čemu je Sikimić, kao šef delegacije Republike Srbije pri GRECO informisao sekretarijat GRECO i uputio im tekst Kodeksa na engleskom jeziku, naglasio je Sikimić.\nIstakao je odličnu konstruktivnu saradnju sa Narodnom skupštinom kojoj Agencija za sprečavanje korupcije podnosi godišnji izveštaj o radu.\nDodao je da je Agencija za borbu protiv korupcije u saradnji sa Narodnom skupštinom i DRI nedavno izradila zajednički prilog Republike Srbije za Radnu grupu za sprečavanje korupcije UN kancelarije za pitanje droga i kriminala, čije će se ovogodišnje zasedanje održati u junu, a koje će između ostalog, biti usmereno na ulogu zakonodavnih tela u sprovođenju i unapređenju sprovođenja Konvncije UN protiv korupcije.\nU nastavku sastanka, govorio je i Dražen Maravić, portfolio menadžer UNDP u Srbiji, koji je tim povodom ukazao na doprinos parlamenta u borbi protiv korupcije, pre svega za privlačenje investitora. Korupcija sprečava sve segmente društvenog razvoja, o čemu govori i sastav GOPAK u ovom sazivu. Veoma je bitno što ovu mreže čine članovi skupštinskih odbora iz raznih oblasti.\nUNDP je koristan partner i lider u pogledu posedovanja znanja, koji pokazuje kako se razvija jedan dobar eko sistem pravičnosti. UNDP pruža podršku razvijanju dobre uprave, vladavine prava, suzbijanju siromaštva, kao i podršku građanima da ostvare učešće u javnim poslovima.\nUNDP podržava sva tela koja se bave borbom protiv korupcije. Parlament na puno načina učestvuje u sprečavanju korupcije, kroz rad skupštinskih odbora, kao i kroz rad GOPAK kao dobrog instrumenta u načinima delovanja.\nDražen Marović je ukazao na značaj budžetskog portala koji omogućava narodnim poslanicima i široj javnosti da uvek imaju transparentne informacije u pogledu trošenja javnih finansija. Istakao je da je UNDP spreman da nastavi sa ulaganjem i razvojem ovog portala, uz podršku predsednika Narodne skupštine, potpredsednika i nadležnih odbora.\nU prethodnom periodu GOPAK mreža je ili sama inicirala ili doprinela mnogim javnim raspravama na važne teme u borbi za sprečavanje korupcije, kao što je zakon o lobiranju i njegovo usvajanje, pregled izveštaja nezavisnih tela, kao i praćenje i ispunjavanje GRECO preporuka za Srbiju. „Nastavićemo da podržavamo i pružimo podršku radu parlamenta i GOPAK mreže“, naveo je Maravić.\nDosadašnja predsedavajuća GOPAK Dubravka Filipovski upoznala je prisutne sa dosadašnjim aktivnostima i rezultatima nacionalnog ogranka GOPAK. Filipovski je istakla da je GOPAK jedinstven po tome što je to jedina mreža parlamentaraca koja poslanicima pruža podršku u borbi protiv korupcije. Ona je naglasila i da se jednim prihvatanjem članstva u toj organizaciji, taj status ne gubi, ni sa prestankom mandata. GOPAK pruža svojim članovima podršku u promociji i primeni Konvencije UN za borbu protiv korupcije, u sprečavanju pranja novca, u nadzoru nad javnim finansijama uspostavljanju etike i pravila ponašanja za narodne poslanike i uključivanje društva u sprečavanju korupcije.\nFilipovski je rekla da je cilj nacionalnog ogranka GOPAK u Srbiji promovisanje transparentnosti i odgovornosti kako bi se obezbedili visoki standardi i integritet institucija, društva, ali i nulta tolerancija Narodne skupštine prema korupciji, kroz zakone koje usvaja.\n„Svima vama je poznato da snažan parlament i snažne institucije predstavljaju kamen temeljac u borbi protiv korupcije. Srbija je prepoznala borbu protiv korupcije, mi se protiv nje borimo sistemski, to znači da sve institucije u društvu učestvuju u toj borbi“, naglasila je Filipovski. On je istakla da je GOPAK aktivno učestvovao u donošenju niza antikorupcijskih zakona. Pomenula je da je jedan od važnih rezultata GOPAK i uvođenje Portala za nadzor nad javnim finansijama. Ona je govorila o uspešnoj saradnji sa UNDP i organizacijom Transparentnost Srbije i naglasila da se nada i saradnji sa civilnim sektorom, kroz partnerski odnos i međusobno uvažavanje.\nU nastavku rada, Dubravka Filipovski je izabrana za predsednicu Izvršnog odbora Globalne organizacije parlamentaraca za borbu protiv korupcije u Srbiji, Jahja Ferhatović za zamenika predsednika IO GOPAK, a Elvira Kovač za sekretara IO GOPAK. Izabrani poslanici su se obratili skupu, a zatim je Dubravka Filipovski predstavila Predlog programa rada nacionalnog ogranka Globalne organizacije parlamentaraca za borbu protiv korupcije u Srbiji za period 2021-2022. godine.\nPetak, 9. april 2021. | Prvi sastanak Globalne organizacije parlamentaraca za borbu protiv korupcije u Srbiji 09.04.2021.


Superl(j)iga ili kraj bajke o najpoštenijem prvenstvu – Srbija Sport\nSuperl(j)iga ili kraj bajke o najpoštenijem prvenstvu\nby SrbijaSport 27.04.2022., 21:54\nSrpski fudbal se i ove godine pretvorio u valjanje u blatu.\nVelika borba između Crvene zvezde i Partizana za titulu i dalje je u punom jeku. Nekoliko timova vodi bitku za mesto u Evropi, a ni borba za opstanak nije ništa manje dramatična.\nSvi preduslovi su tu da gledamo, ako ne kvalitetan, ali bar zanimmljiv i neizvestan kraj šampionata.\nMeđutim, iz nedelje u nedelju na površinu isplivavaju sve prljavštine i niske strasti, optužbe, istrage, saopštenja i omiljena fudbalska disciplina u narodu poznata kao valjanje u blatu.\nIako su neki tereni ličili na blatnjave njive, mnogo gore je bilo ono moralno blato u kojem je domaća liga odavno zaglibila.\nKada smo kretali u novu sezonu, veliki optimizam polagan je u uvođene VAR tehnologije koja je trebalo da smanji neregularnost, optužbe i takmičenje prebaci na fudbalski nivo.\nI sve je tokom jeseni izgledalo prilično idilično.\nPrvenstvo je trajalo, bilo je čak i dobrih utakmica, a u medijskom smislu je vladala tišina. Na sve to su se nadovezali odlični rezultati večitih rivala u Evropi i euforija nastala zbog pobede reprezentacije Srbije u Portugalu i plasmanu na Svetsko prvenstvo.\nNi tokom zime nismo imali nikakvu dramu i neko naivan je mogao da pomisli da ćemo jedan šampionat okončati stiskanjem ruku rivala koji jedni drugima čestitaju ili sportski priznaju poraz.\nA onda je stiglo proleće i kako se sezona bliži konačnom raspletu, tako su maske redom počele da padaju.\nFamozni VAR je iznenada počeo da trokira, što je samo bio povod za medijski rat i optužbe Crvene zvezde i Partizana. Od izjava iz tabora crno-belih da imaju regularno prvenstvo, dok padanja u depresiju i upiranja prstom u dvorište večitog rivala i komentare kako se zna kako funkcioniše srpski fudbal i kako se Partizanu otima titula.\nNi sa druge strane nam nisu ostali dužni, pa se kukalo na delegiranje sudija poput našeg najboljeg arbitra Srđana Jovanovića, a teške reči stizale su i na račun legende Crvene zvezde i selektora Srbije Dragana Stojkovića Piksija.\nTo je bio znak da je krenulo valjanje u blatu i mešetarenje u sivim zonama srpskog fudbala, a uz to su krenule i priče o nameštanju od kojih su se neke našle pod istragom.\nNovi Pazar koji je grčevito bori za opstanak postao je predmet istrage zbog namšteanja utakmice sa ekipom Radnika iz Surdulice, na šta je iz kluba stigao odgovor da neko želi da ih izbaci po svaku cenu.\nZvezdan Terzić Foto: Pedja Milosavljevic / STARSPORT\nTako je iz UEFA stiglo pismo u FSS da je “pod lupom” meč Radnika i Novog Pazara, odigranog u Surdulici 11. aprila (2:0).\nSpecijalne službe UEFA procenile su da je bilo previše izdašnih uplata na trijumf domaćina, a da se navodno terete čak petorica igrača Novog Pazara.\nIsti taj Novi Pazar samo koji dan kasnije pobeđuje rivala koji je bio u žestokoj seriji, a igre Kolubare iz Lazarevca bile su sumnjive i treneru Radničkog Nenadu Lalatoviću koji sa svojim igračima takođe pokušava da izbori opstanak.\nA kada je u pitanju pomenuti Radnik, ne treba zaboraviti ni slučaj Novice Tončeva, prvog čoveka kluba koji je suspendovan jer je napao sudije nezadovoljan suđenjem i zbog toga bio suspendovan iz srpskog fudbala.\nPriznaćete, prava španska serija.\nTuče navijača , bojkot utakmica zbog neodgovarajućih termina koje diktira televizija.\nUmesto da po lepom vremenu uživamo u uzbudljivim susretima, tribine ponovov zvrje prazne.\nKada smo kod famoznog VAR-a, dešavalo se da se u prostorije koje bi morale da ostanu nepristupačne za bilo koga osim sudije, upadnu slučajni posetioci i da niko to ne primeti.\nTrenerske rašomonijade nas nisu zaobišle ni ovog proleća, a činjenica da su samo Dejan Stanković i Aleksandar Stanojević zadržali svoj posao od početka sezone najbolje oslikava stanje fudbalske struke u Srbiji.\nKada se uzme u obzir da su dvojica trenera odletela zbog izjava u trenucima kada su ime ekipe pravile dobre rezultate, cirkus je postao kompletan.\nZato nikog ne treba da čudi što ćemo na kraju i ove na papiru vrlo zanimljive sezone više govoriti o svim lošim stvarima koje se u fudbalu dešavaju umesto da pričamo o svemu dobrom što je bilo.\nJednostavno je- svinje vole da se valjaju u blatu ma koliko bisera pred njih bacili.


"Partizan je već dugo deo Evrope"\nUtakmica sa Arsenalom na stadionu Partizana u Beogradu se približava. Igrači vredno i motivisano treniraju dva puta dnevno uz zvuk pištaljke trenera Aleksandra Stanojevića koji kako kaže, ima...\nKapiten fudbalera Partizana Mladen Krstajić ipak će igrati u prvoj utakmici "crno-belih" u grupi H Lige šampiona protiv Šahtjora u Donjecku.\nOperisan Mladen Krstajić, možda propušta Šahtjor\nNećemo biti topovska hrana\nSportska afirmacija, desetak miliona evra u kasi, euforija navijača... Od plasmana u Ligu šampiona Partizan ima višestruke koristi, sportski rezultat je u prvom planu, segmente svega ostalog...\nKrstajić menja Nađa?\nFudbaler Partizana Mladen Krstajić postaće sportski direktor kluba po završetku naredne sezone kada završi igracku karijeru, piše "Sportski žurnal".\nKrstajić ostaje u Partizanu\nKapiten fudbalera Partizana Mladen Krstajić igraće i naredne sezone, pošto je odlučio da za godinu dana odloži odluku o povlačenju, prenosi "Sportski žurnal".\n"Ni Bajern ne bi bio prvak u Srbiji"\nKrstajić: Poludeo sam od povreda\nStevanović: Rezultat pre igre\nTrener fudbalera Partizana Goran Stevanović izjavio je da je veoma zadovoljan pobedom protiv Vojvodine (2:1) u Novom Sadu u derbiju 20. kola Jelen Superlige, i da mu je rezultat bio daleko važniji...\nKrstajić: Spremni smo za nastavak šampionata\nNajiskusniji fudbaler Partizana Mladen Krstajić izjavio je da tim "crno-belih" potpuno spremno dočekuje drugi deo prvenstva u Jelen Superligi.\n10:48 >> 17:10\nKrstajić: U Partizanu nema klanova\nKapiten fudbalera Partizana, Mladen Krstajić, uverava javnost da nema ni govora o narušenoj atmosferi među igračima. Lomić i Jovanović ostali bez 1/4 plate, odlučila je uprava crno-belih.\nKrstajić protiv regionalne lige\nKapiten Partizana Mladen Krstajić je protiv ideje o igranju regionalne fudbalske lige, koju ovih dana reklamira Zdravko Mamić.


Izabrani predstavnici BiH za Svjetsko debatno takmičenje – STUDOMAT.ba\nAIESEC Sarajevo: Promocija praksi na otvorenom\nNakon sto je Centar za kulturu dijaloga u decembru 2012. godine izabrao devet najboljih debatnih klubova u BiH, koji su se kvalifikovali za učešće na Otvorenom debatnom takmičenju - izboru za Svjetsko debatno takmičenje, koji su se pripremali četiri mjeseca, BiH je 22. aprila dobila predstavnike za ovo prestižno takmičenje.\nNakon sto je Centar za kulturu dijaloga u decembru 2012. godine izabrao devet najboljih debatnih klubova u BiH, koji su se kvalifikovali za učešće na Otvorenom debatnom takmičenju – izboru za Svjetsko debatno takmičenje, koji su se pripremali četiri mjeseca, BiH je 22. aprila dobila predstavnike za ovo prestižno takmičenje.\nPredstavnici BiH i Centra za kulturu dijaloga na Svjetskom debatnom takmičenju 2013. koje se ove godine održava u Irskoj su članovi Debatnog kluba Pale: Aleksandar Vladičić, Ivana Koroman i Nataša Lizdek.\nU finalnoj debatnoj rundi između Behram-begove medrese Tuzla i Srednjoškolskog centra Pale, oba tima su pokazala vrhunske retoričke sposobnosti, sposobnost argumentovanja stava konkretnim činjenicama i odličnu spremnost, te su nijanse odlučile o pobjedniku.\nPored predstavnika BiH na Svjetskom debatnom takmičenju, izabran je i najbolji studentski debatni klub. Riječ je o Debatnom klubu Pravnog fakulteta Univerziteta u Tuzli, a za najboljeg govornika na takmičenju proglašena je studentica treće godine ovog fakulteta – Mirna Alibegović.\nCentar za kulturu dijaloga vjeruje da će mediji prepoznati značaj Svjetskog debatnog takmičenja i da ce promovisati predstavnike BiH koji su vrijedno radili da bi stekli čast predstavljanja zemlje na najprestižnijem debatnom takmičenju u svijetu.


Predsednik Srbije Aleksandar Vučić govorio je o granicama između Srbije, Severne Makedonije i Albanije. 28.07.2021, Sputnik Srbija\nOn je izjavio da će u četvrtak više pričati o dogovorima sa Ramom i Zaevom."Više ne jurimo za tim ko će šta da nam učini ili pokloni, već šta je to što zajedno možemo da uradimo i da napravimo", naveo je Vučić, a prenele su "Novosti".Predsednik Srbije boravi u poseti Skoplju, gde će imati sastanke sa premijerima Severne Makedonije i Albanije. Vučić je najavio i potpisivanje tri važna sporazuma.\npolitika, aleksandar vučić, albanija, srbija, severna makedonija\nPredsednik Srbije Aleksandar Vučić govorio je o granicama između Srbije, Severne Makedonije i Albanije.\n"Ako za dve godine dođemo dotle da nemamo granice između nas i da kamioni mogu slobodno da prolaze, kao i automobili, onda mi se čini da smo postigli nešto o čemu smo maštali. Nisam siguran koliko će svi da budu presrećni zbog toga u svetu i Evropi, ali mi ćemo biti srećni", rekao je Vučić nakon sastanka sa predsednicima vlada Severne Makedonije Zoranom Zaevom i Albanije Edijem Ramom.\nOn je izjavio da će u četvrtak više pričati o dogovorima sa Ramom i Zaevom.\n"Više ne jurimo za tim ko će šta da nam učini ili pokloni, već šta je to što zajedno možemo da uradimo i da napravimo", naveo je Vučić, a prenele su "Novosti".\nPredsednik Srbije boravi u poseti Skoplju, gde će imati sastanke sa premijerima Severne Makedonije i Albanije. Vučić je najavio i potpisivanje tri važna sporazuma.


Berton: Korupcija predstavlja ozbiljan problem za BiH\nSARAJEVO Šef Misije OSCE-a u Bosni i Hercegovini\nIstakao je da je uspješno suzbijanje korupcije vrlo složen proces i da zahtijeva snažno pravosuđe, sveobuhvatan zakonodavni okvir, moderne tehnologije, ali i angažiranje građana\nSARAJEVO Berton: Korupcija predstavlja ozbiljan problem za BiH\nBerton na današnjoj konferenciji\nIako su vlasti u Bosni i Hercegovini poduzele određene pozitivne korake ka suzbijanju korupcije zbog čega je postignut neki napredak u tom polju, korupcija i dalje ostaje široko rasprostranjena, kazao je šef Misije OSCE-a u Bosni i Hercegovini Brus Berton (Bruce) na godišnjoj konferenciji pod nazivom "Prevencija korupcije kroz primjenu informaciono-komunikacijskih tehnologija", koju je danas u Sarajevu organizirala Misija OSCE-a u BiH.\nBerton je istakao da je uspješno suzbijanje korupcije vrlo složen proces i da zahtijeva snažno pravosuđe, sveobuhvatan zakonodavni okvir, moderne tehnologije, ali i angažiranje građana Bosne i Hercegovine.\nPojasnio je da korupcija predstavlja ozbiljan problem za BiH, jer narušava povjerenje javnosti u politički sistem, odbija investicije i rasipa javne resurse.\nBerton je podsjetio da se BiH nalazi na 89. mjestu od ukupno 180 država koje su bile uključene u istraživanje organizacije "Transparency International". Istakao je da je fokus konferencije na načinima korištenja informacionih tehnologija te da će stručnjaci iz institucija Slovačke i Crne Gore predstaviti najbolje primjere iz prakse.\nBerton je zaključio da je borba protiv korupcije kompleksan, ali i dugotrajan proces te je izrazio želju da uvjeri građane BiH da će Misija OSCE-a u BiH ostati partner na tom polju.\nAmbasador Republike Slovačke u BiH Martin Kačo naglasio je da je korupcija prisutna i unutar Evropske unije te da niti jedno članstvo u međunarodnim institucijama ili organizacijama ne nudi imunitet od korupcije. Posjetio je na slučaj brutalnog ubistva novinara koji je istraživao slučajeve korupcije na najvišem nivou vlasti, nakon čega je smijenjena vlada.\nDirektor Agencije za prevenciju korupcije i koordinaciju borbe protiv korupcije (APIK) BiH Hasim Šabotić pozvao je pravosudne institucije da rade svoj posao u domenu kažnjavanja počinilaca koruptivnih krivičnih dijela te dodao da će dati sve od sebe da preventivnim alatima uspostave sistem u institucijama koji će mogućnost za tu pojavu svesti na najmanju moguću mjeru.\nIstakao je da im je primarni cilj podići svijest o važnosti prijavljivanja korupcije u institucijama BiH, ali i prezentirati mogućnosti koje pruža Zakon o zaštiti prijavitelja korupcije u institucijama BiH.\n- Pravosudni sistem u BiH je osnovna karika u borbi protiv korupcije sa isključivim fokusom na tužilaštva. Naša rak-rana su tužilaštva - kazao je.\nNačelnik Odjeljenja za informacione tehnologije Agencije za sprečavanje korupcije Crne Gore Dušan Polović kazao je da su informacione tehnologije stavili u punu upotrebu u borbi protiv korupcije.\nNaglasio je da je Crna Gora prepoznala potrebu ulaganja u informacione tehnologije u toj sferi te da su njihova iskustva vrlo dobra.\nNa konferenciji učestvuju predstavnici relevantnih institucija, entitetskih vlada, kantona, općina, te predstavnici antikorupcionih timova i tijela, međunarodnih organizacija i civilnog društva.\nViše o temi Bruce Berton\nMartinović: Sva rješenja donosit ćemo konsenzusom\n22.02.2019 u 15:25\nBruce Berton OSCE Korupcija Hasim Šabotić


Najmanje 200 novinara i medijskih radnika poginulo u Iraku od marta 2003. godine\nNajmanje 200 novinara i medijskih radnika poginulo je u Iraku od marta 2003. godine, kada je počela američka invazija na tu zemlju. To je saopštila organizacija za odbranu slobode medija Reporteri bez granica, navodeći da je najmanje 49 novinara i medijskih radnika izgubilo život od početka ove godine. Među 200 stradalih, 73 odsto je bilo direktna meta napadača, a 84 medijska radnika su oteta u Iraku, dok je samo polovina oslobođena. Agencije prenose da su otmičari ubili najmanje 27 otetih medijskih radnika, a 14 je i dalje zatočeno.\nPoginula dva američka vojnika\nDva američka vojnika ubijena su u Iraku u odvojenim napadima, saopštila je danas vojska Sjedinjenih Američkih Država. Vojnici su stradali u zapadnoj provinciji Anbar. Broj Amerikanaca koji su izgubili život u Iraku u avgustu dostigao je 79. Ove godine, najmanje američkih žrtava u Iraku zabeleženo je u julu - 78.\nDžouns: Rasformirati iračku policiju\nNezavisna komisija, koju je formirao američki Kongres, predložiće ozbiljne reforme iračke policije, kako bi se te snage očistile od korumpiranih oficira i pripadnika šiitskih ektremista, za koje se sumnja da su učestvovali u raznoraznim zločinima. Izveštaj komisije, koju je predvodio nekadašnji komandant američkih snaga u Evropi, general Džejms Džouns, biće predstavljen Kongresu naredne sedmice. Najtežu ocenu izveštaja predstavlja predlog da se postojeća iračka policija, zbog učešća u svakojakim incidentima, jednostavno raspusti, te da se od 26.000 policajaca izaberu "čisti" i formiraju manje, ali efikasnije jedinice.\nBezbednosni stručnjaci u SAD, međutim, upozoravaju da bi raspuštanje iračke policije bio izuzetno riskantan potez. Amerikance, s druge strane, zabrinjava i činjenica da su osobe u policijskim uniformama u nekoliko navrata otvarale vatru na vojnike iz SAD, te da je najmanje jednom prilikom bomba eksplodirala na mestu koje su kontrolisali policijske snage. Takvi događaji doveli su do otpuštanja komandanata devet brigada i 17 bataljona iračke policije.


Jeftini letovi iz Somalije za Kambodžu - Avionske karte Somalija Kambodža - eSky.ba\nLetovi iz Somalije za Kambodžu\nPretražite letove iz Somalije za Kambodžu\nProvjerite najbolje ponude letova iz Somalije za Kambodžu\n✔ Postoje li posebne ponude za letove iz Somalije za Kambodžu na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Kambodžu?\n✔ Ako rezerviram let iz Somalije za Kambodžu, mogu li rezervirati ujedno i smještaj?\n✔ Koje avio-kompanije nude letove iz Somalije za Kambodžu?\nBudite sigurni, da na eSky.ba ponuda letova iz Somalije za Kambodžu uključuje ne samo niskotarifne avio-kompanije, već i one koje su specijalizirane za visoki standard.


EU je 9. marta saopštila da očekuje od Vlade Crne Gore da sprovede sankcije koje se tiču zabrane emitovanja ruskih medija Raša tudej i Sputnjik (na fotografiji: logo Raša tudej, RT)\nDa se Crna Gora pridružila svim restriktivnim mjerama, među kojima je osam paketa individualnih i ekonomskih sankcija, koje je EU usvojila protiv Rusije, zvanično je objavljeno na sajtu Vlade 1. marta.\nPrema Zakonu o međunarodnim restriktivnim mjerama, Ministarstvo vanjskih poslova (MVP) predlaže restriktivne mjere, koje Vlada mora zvanično potvrditi prije implementacije. Nakon odluke, Vlada šalje spisak mjera državnim institucijama koje su zadužene da ih sprovedu.\nSankcije EU, na čije se sprovođenje obavezala Crna Gora, obuhvataju i zamrzavanje sredstava i ekonomskih resursa, zatvaranje vazdušnog prostora za ruske avione, zabranu ruskih vladinih medija, te zamrzavanje imovine 53 pravna i 680 fizičkih lica.\nCrna Gora je od 4. marta zatvorila vazdušni prostor za ruske avione, ali nije zabranila ruske državne medije. O potencijalnom zamrzavanju ruske imovine nema zvaničnih informacija.\nEU je 9. marta saopštila da očekuje od Vlade Crne Gore da sprovede sankcije koje se tiču zabrane emitovanja ruskih medija Raša tudej (Russia Today) i Sputnjik (Sputnik).\nCrna Gora kasni sa izvršenjem sankcija prema Rusiji\nVlada se nije oglašavala povodom primjene restriktivnih mjera u domenu zamrzavanja sredstava.\nNepoznato je i da li ruski državljani kojima je EU uvela sankcije imaju pokretnu ili nepokretnu imovinu i finansijska sredstva u Crnoj Gori.\nKako su tehnološki giganti sankcionisali Rusiju?\nRadio Slobodna Evropa (RSE) nije dobio odgovor iz MVP Crne Gore - da li će i kada objaviti spisak ruskih državljana čija je imovina na udaru sankcija i plijeni se u zemljama EU.\nIz MVP su kratko saopštili da je proces pripreme materijala u toku i da će u najskorijem roku dokumentaciju dostaviti Vladi na usvajanje.\nSpisak nije objavljen ni nakon upozorenja Mreže za afirmaciju nevladinog sektora (MANS) da Crna Gora ozbiljno kasni u donošenju odluka koje bi omogućile zapljenu imovine ruskih državljana sa spiska, a koja se eventualno nalazi na teritoriji Crne Gore.\nDejan Milovac iz MANS za RSE tvrdi da Crna Gora ne sprovodi do kraja Zakon o uvođenju međunarodnih restriktivnih mjera, po kom je MVP već trebao da predloži Vladi odluku sa jasnim smjernicama za sve državne organe, ali i sve pravne subjekte koji imaju dodir sa licima koja su na listi sankcija.\nMilovac: Crna Gora ne sprovodi do kraja Zakon o uvođenju međunarodnih restriktivnih mjera (avgust 2016.)\n"Po zakonu svi subjekti koji su u dodiru sa ovim osobama, ako su u saznanju da imaju određenu imovinu na teritoriji Crne Gore, bankovne račune, jahte, nekretnine, to moraju prijaviti Upravi policije jer je to njihova zakonska obaveza. Mi kao civilni aktivisti, građani, mediji ne možemo da ispunimo tu obavezu jer nemamo do kraja jasnu informaciju ko se sve nalazi tom spisku", kaže Milovac.\nU međuvremenu je Centralna banka Crne Gore (CBCG) saopštila da nije zabranila otvaranje računa fizičkim i pravnim licima sa teritorije Ruske Federacije, jer za to nije nadležna.\nPrecizirali su da odluku o uvođenju svih vrsta restriktivnih mjera donosi Vlada Crne Gore.\nMeđutim, RSE iz CBCG nije dobio odgovor - da li to znači da Crna Gora u ovom trenutku ne poštuje uvedene sankcije, odnosno da li sankcionisani ruski državljani ili kompanije potencijalno učestvuju u domaćem platnom prometu?\nŠta je sa jahtama ruskih oligarha?\nMilovac iz MANS ocjenjuje Crna Gora rizikuje da postane sigurna luka za skrivanje imovine ruskih tajkuna koji su na udaru međunarodnih sankcija.\n"Mi smo prethodne sedmice od mandatara za sastav nove Vlade Dritana Abazovića čuli da je Crna Gora spremna da proširi sankcije Rusiji, ukoliko to neko od međunarodnih partnera bude tražio. To smo doživjeli kao svojevrsni politički marketing jer mi ne samo da nijesmo spremni da ih proširimo nego nijesmo ništa uradili da postojeće sankcije operacionalizujemo više od deklarativnog nivoa", kaže Milovac.\nDritan Abazović je rekao da je Crna Gora spremna da proširi sankcije Rusiji (februar 2022.)\nAbazović je 5. marta, u razgovoru sa specijalnim izaslanikom Sjedinjenih Američkih Država za Zapadni Balkan, Gabrijelom Eskobarom izjavio je da je Crna Gora spremna da proširi sankcije Rusiji kako bi do kraja ispratila spoljnu politiku EU i mjere koje Brisel preduzima povodom ruske agresije na Ukrajinu.\nUnazad deset godina bogati Rusi vlasnici su biznisa, nekretnina i jahti na crnogorskom primorju.\nSankcije podrazumijevaju i da ruski vlasnici ne mogu prodati ili založiti svoje luksuzne jahte usidrene i u Crnoj Gori, i da će im biti zamrznuto i njihovo korišćenje, nezvanično su RSE potvrdili pomorski agenti.\nIako se ne zna da li u Crnoj Gori ima jahti ruskih oligarha koji su pod sankcijama EU, uplovljavanje jahte "Galactica", 1. marta u tivatski Portomontenegro a koja je navodno u vlasništvu ruskog milijardera Vagita Alekperova, izazvalo je pažnju javnosti. No, kako Alekperov koji je predsjednik ruske naftne kompanije Lukoil, nije bio na spisku, jahta je ubrzo napustila Crnu Goru.\nUprkos sankcijama ruski vladini mediji u Crnoj Gori i dalje rade\nVlada Crne Gore nije donijela odluku o zabrani ruskih medija Raša tudej i Sputnjik u Crnoj Gori, na šta je upozorila EU, koja ih je zabranila 2. marta.\n"Podstičemo Vladu da preduzme neophodne korake kako bi obezbijedila pravni osnov za nadležne nacionalne organe, uključujući AEM (Agencija za elektronske medije), da budu u stanju da donesu neophodne odluke", navodi dopisu medijima zvaničnika EU.\nKako je nezvanično potvrđeno RSE, odluka je povučena "jer na sjednici Vlade, 3. marta nije postojala većina [ministara] da se odluka usvoji".\nPrethodno je Savjet AEM saopštio da ne može zabraniti emitovanja tih kanala u Crnoj Gori bez odluke Vlade.\nIz kabineta premijera Zdravka Krivokapića poslije šest dana nije stigao odgovor na upit RSE - zašto nije donijela odluku o zabrani ruskih vladinih medija - kako je to predložilo Ministarstvo javne uprave i medija, na čijem je čelu Tamara Srzentić.\nOd 4. februara kada joj je izglasano nepovjerenje, Vlada je politički podijeljena na ministre koji su lojalni odlazećem premijeru Zdravku Krivokapiću, dok dio ministara podržava doskorašnjeg vicepremijera a sadašnjeg mandatara Dritana Abazovića.\nUpravo je na inicijativu Abazovićevog pokreta URA izglasano nepovjerenje Vladi, podrškom opozicije, predvođene Demokratskom partijom socijalista, predsjednika Mila Đukanovića.\nZatvoreno crnogorsko nebo za ruske avione\nU međuvremenu je, Crna Gora 4. marta zatvorila vazdušni prostor za ruske avione, što su sedmicu prije uradile države EU.\nOdluku je donijela Agencija za civilno vazduhoplovstvo na prijedlog Ministarstva kapitalnih investicija.\nKako je za RSE pojašnjeno iz ministarstva Vlada Crne Gore je obaviještena o svim procedurama i o "ovim slučajevima ne mora da donosi posebnu odluku".\nZa kontrolu letenja u vazdušnom prostoru Crne Gore i Srbije i dijelu neba iznad Jadranskog mora zadužena je zajednička državna agencija kontrole letenja Srbije i Crne Gore SMATSA, koja je na zvaničnom sajtu objavila odluku o zatvaranju neba Crne Gore za ruske avione.\nAvio saobraćaj između Rusije i Crne Gore je obustavljen 16. aprila 2020. godine zbog pandemije korona virusa, kada je Crna Gora zatvorila granice.\nKao reakcija na uvedene sankcije Moskva je 7.marta Crnu Goru, uz članice EU i još 19 zemalja, uvrstila na spisak država i teritorija koje "vrše neprijateljske radnje protiv Rusije, ruskih pravnih i fizičkih lica".\nKomentarišući rusku odluku, Ministarstvo vanjskih poslova je ocijenilo da se Crna Gora una spisku našla kao dio međunarodne zajedice na koju je usmjerena ova odluka.\nOdnosi zvanične Podgorice i Moskve pogoršani su od 2014. kada se, slijedeći spoljnopolitički kurs EU, Crna Gora pridružila sankcijama koje je Brisel uveo Rusiji, zbog aneksije Krima.\nRusija je oštro kritikovala Crnu Goru zbog ulaska u NATO 2017. godine.


Šamponi protiv peruti - odlična cena - Markfarm apoteka\nBIODERMA Node Shampooing 200 ml\nRedovna cena: 1.852,50 RSD Trenutna cena:1.352,33 RSD\nEucerin gel-šampon protiv masne peruti\nRedovna cena: 1.449,54 RSD Trenutna cena:1.000,00 RSD\nVichy Dercos Šampon protiv peruti za normalnu ili masnu kosu 200 ml\nSelsun Blue® šampon 125 ml\nVichy Dercos Micropeel šampon 250 ml\nRedovna cena: 1.370,63 RSD Trenutna cena:1.000,56 RSD\nPerut se najčešće pojavljuje kao posledica masne kose, sveukupne seboreje, masne kože glave. Suva perut je posledica perutanja suvog vlasišta i lakše se rešava dobrim odabirom šampona. Kod masne peruti je potrebno sa lekarom utvrditi da li je potrebno lečenje i uzroka i posledica. Najčešći uzrok - masna koža glave, sama po sebi lakše izaziva perutanje vlasišta, a dodatno otežavaju higijena, prečesto ili retko pranje, neadekvatni šamponi, preskakanje lekarskih saveta.\nŠampon protiv peruti sadrži sastojke koji obezmašćuju kožu glave i usporavaju ili sprečavaju perutanje. Njihova primena je delotvorna po šemi koju predlaže prozvođač. Neophodno je cikluse ponavljati u toku godine jer koža glave reaguje na spoljne faktore kao i čitavo telo (grejanje, kape, nezvoza, bazeni, znojenje), znači podleže sezonskim oscilacijama. Sezonske oscialacije, udružene sa drugim faktorima (hronična i akutna bolest, lekovi, ishrana) zahtevaju da se periodično u toku godine ponove ciklusi primene ove grupe šampona i losiona.


Trijumf Vučića i na ponovljenim izborima | RTK\nTrijumf Vučića i na ponovljenim izborima\nNa ponovljenim izborima na 8 biračkih mesta, kandidat za predsednika vladajuće koalicije, predsednik Srpske napredne stranke Aleksandar Vučić, osvojio je 71,66 odsto glasova, i više nego na dan izbora 2. aprila, a kako je istako nakon prebrojavanja glasova, nakon kampanje osporavanja izborne volje.\n– Volja naroda je više nego jasna, hvala građanima Srbije, na neviđenoj podršci u poslednjih 25 godina. Trudiću se da radom i marljivošću to vratim – poručio je Vučić rekavši da je ovo nauk svima koji misle da znaju bolje da prepoznaju volju građana od naroda.\nNa vanrednoj konferenciji za medije naglasio je da je u Kraljevu pre devet dana osvojio 43,4 a sada 65 odsto, u Pančevu, 808 ljudi je izašlo a od njih je 628 glasova dato njemu. U Vršcu osvojio je pre devet dana 58,11, a sada 74 odsto, Vrbasu 53,34, a sada 70,5 odsto, Topoli, 52,31, a sada 78,1 odsto, dok je Saša Janković osvojio 11, 54 odsto pre devet dana, a sada 4,38, Luka Maksimović 24, 62, a danas 12, 41, Vuk Jeremić tada 3,75, a sada 0,73 procenata. U Zrenjaninu osvojio je pre devet dana 56,49, a sada 78,24 odsto, u Bačkoj Palanci 57, a sada 77, na Zvezdari 33,11, ostali zajedno 31 odsto, a sada 54,53, dok su ostali dobili 27 odsto glasova.\nPrethodno : Košarkaši Napretka večeras, fudbaleri sutra\nSledeće : Razgovor s povodom: Gost Bratislav Gašić (kompletna emisija)


Đaci se vraćaju u školske klupe – Novosti Plus\n22 Novembra, 2020 22 Novembra, 2020 Dragana Morača\t0 Comments\n– U svim osnovnim i srednjim školama u Republici Srpskoj od sutra će biti nastavljena nastava, osim u onima koje su zatražile odobrenje za nastavu na daljinu, saopšteno je iz Ministarstva prosvjete i kulture Republike Srpske.\nU skladu sa zahtjevima usljed nepovoljnih epidemioloških okolnosti, nastava na daljinu biće nastavljena u Katoličkom školskom centru u Banjaluci, Osnovnoj školi “Gornja Slatina” u Šamcu, te u svim osnovnim i srednjim školama sa područja grada Trebinja.\nMinistar prosvjete i kulture Republike Srpske Natalija Trivić istakla je da su sve škole, koje su prošle sedmice organizovale nastavu na daljinu, to završile sa uspjehom, te da je u petak, 20. novembra, završena i dezinfekcija prostorija u školama čije su prostorije koršitene kao biračka mjesta na proteklim lokalnim izborima.\n“U sedmici poslije održanih lokalnih izbora sve škole su uspješno organizovale nastavu na daljinu koristeći dostupna sredstva za elektronsku kominikaciju i uz emitovane školske časove na programu Radio-televizije Republike Srpske /RTRS/”, rekla je Trivićeva.\nOna je potvrdila da je prošle sedmice Republička uprava civilne zaštite izvršila dezinfekciju u svim školama, Domu učenika u Doboju, te ustanovama kulture čije su prostorije korištene kao biračka mjesta, a u skladu sa zaključkom Republičkog štaba za vanredne situacije.\nIz Ministarstva su podsjetili da je vaspitno-obrazovni rad u osnovnim i srednjim školama u Republici Srpskoj organizovan u skladu sa Planom organizovanja rada osnovnih i srednjih škola i đačkih domova u školskoj 2020/2021. godini za vrijeme trajanja pandemije virusa korona, kao i preporukama za organizaciju nastavnog procesa, preporukama za zaposleno osoblje i preporukama za učenike koje je donio Institut za javno zdravstvo Srpske u saradnji sa Ministarstvom prosvjete i kulture Srpske.\n← Festival čokolade i vina održaće se 22. novembra u Delta Planetu\nSREBRO ZA MAJDOVA NA EVROPSKOM PRVENSTVU →\n11 Marta, 2020 11 Marta, 2020 Kristina Prole\t0\nPeti Banjalučki polumaraton 12. maja\nNAUKA I TEHNOLOGIJA NOVOSTI EKONOMIJA Poslednje vijesti\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević izjavio je da ovo ministarstvo i Inovacioni\n27 Novembra, 2020 27 Novembra, 2020 Dragana Morača\t0\nKreativno Kultura Poslednje vijesti Republika Srpska\nIkonopisac Jelena Popović izradila ikonu za Dan Republike\nDO KRAJA POLUGODIŠTA NASTAVA U ŠKOLSKIM KLUPAMA\nU Mrkonjić Gradu pokazali dobar primjer kako se može pomoći višečlanim porodicama\n26 Novembra, 2020 26 Novembra, 2020 Dragana Morača\t0


Trebinje: Autobuska stanica na mjestu bivše kasarne - Akta.ba\nTrebinje: Autobuska stanica na mjestu bivše kasarne\n30.07.2010. 08:22 / Izvor: Nezavisne novine\nNovi objekat Autobuske stanice u Trebinju biće izgrađen u krugu bivše vojne kasarne na izlazu iz grada, čime bi se riješio ovaj dugogodišnji neriješeni problem. Vlasti u Trebinju su odlučile da se gradi novi stanični objekat, što je verifikovano i nedavnom skupštinskom odlukom.\n"Nakon obilaska nekoliko lokaliteta mi smo, zajedno sa stručnjacima iz oblasti urbanizma i građevinarstva, odlučili da je najpovoljnije mjesto u krugu bivše vojne kasarne, ali se autobuska stanica mora riješiti da budu zadovoljni i građani Trebinja i bivši radnici `Trebinjeprevoza`, koji je nekada gazdovao starom autobuskom stanicom", rekao je načelnik opštine Trebinje Dobroslav Ćuk.\nOn tvrdi da se problem mogao riješiti mnogo ranije, ali je sve u zastoju zbog neriješenih imovinskopravnih odnosa i uknjižbi kod starog objekta, a s obzirom da proces rješavanja ovog problema može trajati godinama, građani, kako kaže, ne mogu biti taoci ove problematike. Kada će početi gradnja novog staničnog objekta još nije precizirano.\n"Ranije sam dobio odluku da se autobuska stanica zatvori zbog neuslovnosti i donio privremeno rješenje autobuskog stajališta kod zgrade `Elektroprivrede RS`, ali s obzirom na to da je problem veoma kompleksan i da se tamo ne može raditi rekonstrukcija prije nego što se riješe navedeni problemi, mi ne možemo čekati", istakao je Ćuk.\nOn, međutim, dodaje da ni bivši radnici "Trebinjeprevoza" neće ostati nezbrinuti jer će i nova autobuska stanica zapošljavati nove kadrove.\nVladimir Gudelj, načelnik Odjeljenja za urbanizam i građevinarstvo opštine Trebinje, smatra da je rješenje izmještanja autobuske stanice u bivšu kasarnu pokušaj da se izađe iz ćorsokaka koji traje dugi niz godina jer su problem vlasnički odnosi i sanacija preduzeća.\n"Zato smo se odlučili za ovu drugu ideju, po kojoj bismo gradili autobusku stanicu u krugu bivše kasarne koja je pogodna i zbog već riješenog regulacionog plana, u kome pravcu bi se grad širio, ali i zbog činjenice da tamo već postoji bivši vojni objekat koji bi se mogao renovirati", naveo je Gudelj.\nPogodnost nekadašnje menze u vojnoj kasarni je i ta što je regulacionim planom ona predviđena za poslovni objekat. Ovaj objekat je za sada planiran kao prizeman objekat sa eventualno dvije etaže, a imaće petnaestak perona i stotinak parking mjesta.\n"Stanica će, prema sadašnjem planu, imati osam perona, kao i četiri perona za autobuse na čekanju i jedan pristupni peron da putnici koji dolaze autobusom na stanicu ne moraju ulaziti u objekat. Što se samog objekta i njegove nadgradnje tiče, temelji bi se sigurno morali ojačavati, i zidovi takođe, ali je to posao drugih", naveo je Gudelj.\nMogućnosti nadgradnje na ovaj objekat su više od dvije etaže, pa bi nova autobuska stanica na gornjim spratovima mogla imati različite sadržaje.\nIako bivše kasarne u BiH predstavljaju državnu imovinu, na kojoj se ne preporučuju radovi dok ne bude donesen zakon o državnoj imovini, u opštini Trebinje smatraju da se ipak na ovom lokalitetu može graditi autobuska stanica.\n"OHR je dozvolio izuzetke u ovom smislu jer je u pitanju objekat od javnog interesa, pa Komisija za državnu imovinu dozvoljava mogućnost da se takav objekat gradi", naveo je Gudelj.\n#objekat Autobuske stanice\n#peron za autobuse\n#zakon o državnoj imovini\nTrebinjeprevoz a.d. Trebinje u stečaju\nRadovana Šakotića 4 89101 Trebinje


Politika « Srpski Forum\nBruka i sramota za Srbiju!!!\nU poseti Srpskoj radikalnoj stranci\nVučiću, zašto to radiš?\nLeming sindrom i konvertitstvo u srpskoj politici\nVreme za ujedinjenje Republike Srpske\nPovratak Šešelja – spas ili kazna?\n„Bravo“ za Vučića!!!\nKo je i kako OPET prodao Kosovo\nDa li će Aleksandar Vučić pobeći iz zemlje?\nAleksandar Vučić – stari prevarant


'VIŠE NE IZGLEDA KAO DA JE OTETA': Melanija Tramp konačno uradila nešto što ceo svet željno očekuje (VIDEO)\nIzvor: SrbijaDanas.com, 03.Jun.2020, 12:57\nPrva dama SAD razvukla je usne u osmeh koji je bilo bolno gledati. Jedan od komentara: "Više izgleda kao da je oteta, nego da je u srećnom braku".\nAmerički predsednik Donald Tramp opomenuo je svoju suprugu Melaniju da je previše ozbiljna tokom posete svetilištu Jovana Pavla II, dan nakon što je zgranuo vernike svojim poziranjem ispred crkve Svetog Jovana koja je oštećena u nemirima u SAD sa Biblijom u rukama.\nNa snimku koji se pojavio u medijima, vidi se Tramp >> Pročitaj celu vest na sajtu SrbijaDanas.com << kako se kratko obraća supruzi a potom osmehuje fotografima koji su pratili njihovu posetu.Kako prenosi Indipendent, Tramp je onda primetio da mu se Melanija ne smeši pa joj se ponovo obratio nakon čega je prva dama SAD nabacila bledunjavi osmeh.\nPoseta svetilištu razbesnela je crkvene zvaničnike.Arhiepiskom Vilton Gregori, inače Afroamerikanac, osudio je posetu.\n"Uznemirujuće je i neshvatljivo da bi bilo koja verska ustanova dopustila sebi da bude tako grozno zloupotrebljena i izmanipulisana na način koji je u potpunoj suprotnosti sa svim religijskim principima, što nas navodi da stanemo u obranu prava svih ljudi, pa čak i onih s kojima se možda ne slažemo", rekao je Gregori, najviše pozicionirani afro-američki biskup u zemlji.